Adnan Ćatić deseti put odbranio titulu prvaka svijeta – Informer\nOstali sportovi • Sport • Udarno • Video\nAdnan Ćatić deseti put odbranio titulu prvaka svijeta\nAdnan Ćatić, alias Felix Sturm, sinoć je u Kelnu odbranio titulu svjetskog prvaka u srednjoj kategoriji WBA kategorije.\nU okršaju protiv Britanca Matthewa Macklina bokser bh. porijekla slavio je sudijskom odlukom 2:1 (114:115, 116:112; 115:112). Tridesetdvogodišnji Bosanac tako je po deseti put odbranio titulu koju je osvojio još u aprilu 2007.Bila je to njegova 36. pobjeda, od kojih je 15 stekao knock-outom.\nU predborbi naš Adnan Redžović sudijskom odlukom pobijedio je Nijemca Michaela Wernera. Ni ovaj Ćatićev meč nije mogao proći bez Bosanaca u publici. Ovaj put uz ring je bio Edin Džeko, koji je među prvim čestitao Ćatiću, pohvalivši ga da je “prava mašina”!\nRonioci pretražuju jezero u potrazi za Antonijom Bilić


Kina: Ne procenjujte naš nuklearni arsenal na osnovu snimaka\nTanjug 4. januara 2022. 06:45\nPEKING – Direktor odeljenja za kontrolu naoružanja pri kineskom Ministarstvu spoljnih poslova Fu Cong pozvao je danas Vašington da ne procenjuje kineski nuklearni arsenal na osnovu satelitskih snimaka.\n„Pokušaji da se pomoću satelitskih snimaka otkrije kakav Kina ima nuklearni arsenal su neozbiljni za Sjedinjene Države“, rekao je Fu, prenosi RIA Novosti.\nNekoliko američkih medija objavilo je prošle godine da Kina gradi silose za interkontinentalne balističke rakete na najmanje tri lokacije, a Vašington tajms tvrdi da je u obaveštajnim izveštajima takav zaključak izveden na osnovu satelitskih snimaka napravljenih 2021. godine.\nPrema izveštajima američkih medija, američki zvaničnici kažu da će u tri raketne baze biti raspoređeno i 350 do 400 nuklearnih projektila dugog dometa.\nMeđutim, kineski list Ženmin Žibao objavio je, pozivajući se na kineske vojne eksperte, da su američki analitičari greškom procenili da su temelji za vetrogeneratore silosi za interkontinentalne balističke rakete.


Gudelj meta Udinezea, biće najplaćeniji igrač - SPORTSKI ŽURNAL\nGudelj meta Udinezea, biće najplaćeniji igrač\n18 juni, 2019 3\nUgovor sa Gvangžou Evergrandeom mu ističe u decembru ove godine\nFOTO: EPA/Domenek Kasteljo\nNemanja Gudelj će gotovo je sigurno napustiti Gvangžou Evergrande ovog leta. Pojedini portugalski mediji pre deset dana preneli su informaciju da je povremeni reprezentativac Srbije postigao dogovor sa Sportingom iz Lisabona, ali su čelnici šampiona Kine to odmah demantovali.\nU trku za odličnim vezistom uključio se i Udineze, koji neće žaliti nova kako bi doveo Gudelja.\nPrema pisanju italijanskih medija čelnici kluba sa Friulija su na adresu Gvangžou Evergrandea poslali zvaničnu ponudu i očekuje se da će u narednih nekoliko dana stići odgovor. Oni su spremni da Gudelju daju ugovor na četiri godine, mogao bi da postane najpalćeniji igrač Udinezea, jer žele da mu daju i godišnju platu od dva miliona evra, što je 800.000 evra više nego što ima trenutno najskuplji igrač Rolando Mandragora.\nGudelj je prethodnu sezonu igrao na pozajmici u Sportingu iz Lisabona i jedan je od najzaslužnijih za osvajanje dva trofeja (kup i Liga kup). Ugovor sa Gvangžou Evergrandeom mu ističe u decembru ove godine, pa je najverovatnije da će čelnici kineskog šampiona pristati na ponudu koju su poslali iz Udinezea.\nGudelj · 18 juni, 2019 12:07\nMiki · 18 juni, 2019 19:42\ntrener · 16 juli, 2019 20:39


Najveće cene građevinskog materijala ikada - Gradjevinarstvo.rs\n08.09.2021. | Gradjevinarstvo.rs\nNa osnovu istraživanja u novom izdanju časopisa Makroekonomskih analiza i trendova, MAT, koje prenosi N1, cene metala na međunarodnom robnom tržištu su na istorijskom maksimumu. U analizi se ističe da do rasta cena u građevinskom sektoru dovodi zančajan rast cena domaćih proizvođača sirovog gvožđa, čelika, ferolegura i ostalog iz oblasti proizvodnje osnovnih metala.\nKako se na međunaraodnom tržištu nadaju ubrzanju globalnog privrednog rasta i oporavku industrijske i građevinske aktivnosti, to utiče na rast cena metala. Zbog globalne pandemije povremeno dolazi do prekida u radu rudarskih kompanija, ali i do nepotrebnog skladištenja zbog nerelanih očekivanja ka ubrzanju tranzicije ka zelenoj ekonomiji i infrastukturnim programima.\nUsled popuštanja restriktivnih mera, države su kao izlaz iz krize značajna finansijska sredstva usmerila na kapitalne projekte i razvoj infrastukture, tako da je potražnja premašila ponudu.\nPo rečima Ivana Nikolića, urednika MAT časopisa, mnogi ljudi odvojen novac za godišnji odmor sada investiraju u adaptaciju životnog prostora, tako da dolazi do viših cena građevinskog materijala, što se prenosi i na troškovne pritiske u industrijskoj proizvodnji.\nNajveći problemi oko nabavke sirovina i repromaterijala su bili u proizvodnji plastičnih masa, tako da letos nije bilo polietilena i polipropilena neophodnih za proizvodnju plastike gotovo nigde. Takođe je poskupela i sirova nafta na svetskom tržištu, a i došlo je do zastoja velikih petrohemijskih kapaciteta u Americi i Kini. Zbog ovih razloga su najviše porasle cene proizvođača ploča, listova, cevi i profila od plastike, u aprilu čak za 33 odsto, a trenutno je 40 odsto veći nego prethodne godine.\nEuro bitumen je jedan od najbitnijih materijala pri izgradnji puteva koji je proizvod iz prerade derivata nafte, tako da se njegova cena formira prema kretanju cene nafte i naftnih derivata na svedskom tržištu, pa je njegova cena porasla za 4,6 odsto.\nPrema analizi rast građevinskog materijala je dostigao svoj maksimum sredinom ove godine, a očekuje se stabilizacija cena. Rizici postoje zbog državnog programa za subvenciju zamene stolarije, kotlova za grejanje i izolacije, ukoliko bi potražnja građana za ovim proizvodima bila veća od domaćih proizvodnih kapaciteta, ali pošto se program sprovodi na srednji a ne na kratki rok rizici su mali.\nOdluka Kine da smanji proizvodnju sirovog čelika korišćenjema zastarelih kapaciteta, a u cilju redukovanja emisije štetnih gasova, dugoročno utiče na rast cene gvožđa, čelika i ferolegura koje će rasti najverovatnije i nakon 2021. Na smanjenje ponude na evropskom tržištu čelika može uticati i uvođenje privremenih anti-damping carina od strane Evropske komisije na hladno valjane proizvode od nerđajućeg čelika poreklom iz Indije i Indonezije.\nPotražnja i cena bakra će tagođe rasti u budućem periodu, najviše zbog ulaganja u digitalizaciju i zelene tehnologije. Kina i EU uspostavile su planove za oporavak koji podržavaju 5G telekomunikacione mreže, analizu velikih skupova podataka i veštačku inteligenciju. Sem toga, EU je posvećena oporavku kroz tranziciju regiona ka ugljeničnoj neutralnosti do 2050. podržavajući masovnu ekspanziju elektromobila i prateće infrastrukture. Bakar kao dobar provodnik električne energije i toplote ključan je u proizvodnji električne opreme, industrijskih mašina i u građevinarstvu, a zbog svojih antimikrobilnih svojstava postoji i potražnja u sferi zdravstva podstaknuta pandemijom. Cena ovog materijala je u poslednjih godinu dana porasla za 90 odsto.\nTokom juna 2020. Kina je zabeležila najveći mesečni uvoz bakra ikada. Neki od razloga za to su i što solarni paneli i vetro-turbine zahtevaju 12 puta veću količinu bakra u odnosu na proizvođače struje prethodne generacije, dok elektromobili koriste četiri puta veću količinu bakra u odnosu na onu koja se koristi u motorima sa unutrašnjim sagorevanjem.


Vučić pozvao rumunskog predsednika da pomogne oko KiM - Studio B\nVučić pozvao rumunskog predsednika da pomogne oko KiM\nVučić pozvao rumunskog predsednika da pomogne oko KiM Tanjug,Studio B\nPolitikaPolitika Pocetna 08. 03. 2018. 23:05:31\nPredsednik Srbije Aleksandar Vučć izjavio da je predsednika Rumunije Klausa Vernera Johanisa zamolio da pomogne naporima Srbije za pronalaženje kompromisnog rešenja u vezi sa pitanjem Kosova i Metohije.\nFOTO TANJUG/ ROMPRESS/\nPredsednik Srbije sastao se u Bukureštu u palati Kotročeni sa rumunskim kolegom Klausom Johanisom. Vučića je u Svečanoj sali palate, uz najviše državne počasti dočekao predsednik Rumunije.\n„Srbija ne razmatra priznanje Kosova i Metohije“\nPredsednik Vučić je odgovarajući na novinarsko pitanje istakao da Srbija ne razmatra priznanje Kosova i Metohije i uzvratio pitanjem „šta bi onda bio kompromis?“.\n„Ako je predlog da samo Srbija prizna Kosovo, to znači da bi u tom slučaju Albanci dobili sve, a moje je pitanje šta bi Srbi dobili. Ako bi neko rekao meni ‘manastiri i crkve će biti zaštićene’, moje kontrapitanje bi bilo ‘zar bi ih u suprotnom palili ili šta'“, kazao je on.\nVučić je ponovio da Srbija ulaže napore da dođe do kompromisnog rešenja, ne razmatra priznanje, ali da je otvorena za sva ostala pitanja koja vode ka konačnom rešenju ovog važnog problema.\nVučić na konferenciji za novinare u Bukureštu\nPrema njegovim rečima bitno je da se nađe način kako prići ovom problemu i prikazati ga javnosti.\n„Moramo videti kako možemo naći održivo konačno rešenje koje bi ohrabrilo, doprinelo i podstaklo prijateljstvo dva najveća naroda na Balkanu – albanskog i srpskog. Spremni smo da razgovaramo o svim predlozima koji bi došli iz EU, njenih članica, Albanaca, Prištine, koje god strane“, naglasio je predsednik.\nVučić je rekao da postoji širok spektar mogućnosti u potrazi za rešenjem, te da je neophodno naći dobru volju i predano raditi na tome.\n„Ako uspemo u rešavanju tog problema, to će pokazati da brinemo o budućnosti naših naroda, ako ne onda će to biti još jedan propust, svakako ne prvi“, kazao je on dodajući da će to pre da se desi nego što će se naći rešenje, ali da će Srbija činiti sve da se pronađe kompromis.\n„Period rumunskog predsedavanja EU može biti odlučujući“\n„Ako budemo smogli snage i hrabrosti i ako, s druge strane, bude postojala volja za kompromisom, onda će to biti moguće. Ako ne, plašim se da teško da može da nam pomogne Rumunija ili bilo ko drugi. Ali, u svakom slučaju, imamo velika očekivanja i velike nade polažemo u naše rumunske prijatelje i njihovu podršku Srbiji“, rekao je Vučić.\nMoguće da period rumunskog predsedavanja EU „baš bude vreme“, ističe predsednik, u kojem Srbija treba da rešava neke od svojih najvećih problema sa kojima se suočava, ne decenijama, već vekovima.\n„Retki su narodi sa kojima u regionu nismo ratovali i sukobljali se, a sa Rumunijom nismo“, podvukao je Vučić.\n„Ja mogu da govrim o položaju Rumuna u Srbiji“, naveo je Vučić i dodao da će biti urađene značajne stvari posle kojih će i Klaus Johanis moći da kaže – ovo su konkretni rezultati.\nJohanis:Odnosi dobri, biće i bolji\nRumunski predsednik Klaus Johanis ocenio je da su odnosi Rumunije i Srbije veoma dobri i da će biti još bolji.\n„Optimisti smo u vezi sa tim, a Srbija je glavni trgovinski partner Rumunije na Zapadnom Balkanu“, istakao je Johanis.\nSrpski predsednik ponovo je istakao zainteresovanost za izgradnju auto-puta Beograd – Temišvar.\nVučić je ukazao na potrebu izgradnje brze saobraćajnice između ta dva grada i precizirao da je reč o 150 kilometara, 75 na srpskoj i isto toliko na rumunskoj strani. Poručio je da Srbija ima dovoljno novca i interesa za izgradnju te saobraćajnice i da bi takvo infrastrukturno ulaganje donelo ekonomske dobiti i našem i rumunskom narodu koji žive sa obe strane granice.\nOdgovarajući na pitanja novinara, podsetio je da je ta ideja došla iz Srbije, kao i da je svojevremeno o tome razgovarao sa bivšim rumunskim premijerima Ćolusom i Pontom, ali i da, čak uz njihovu želju da se to radi, nije dobijena saglasnost rumunske strane.\n„Ne ide to lako, ali mi ostajemo zainteresovani za taj auto-put i povezanost sa Temišvarom“, rekao je predsednik Vučić.\nUkazao je da Rumunija postaje sve značajniji partner Srbije u trgovinskoj razmeni i poručio da poslovična politička bliskost dve zemlje daje konkretne rezultate u međusobnoj saradnji u različitim oblastima društvenog živiota.\nKako je rekao, razgovarali su i o drugim stvarima koja se tiču tog pitanja i da će sve to doneti još bolje rezultate na zadovoljstvo Rumuna u Srbiji kao što je srpska nacionalna manjina zadovoljna njenim položajem u Rumuniji.\nUdvostručena ekonomska saraddnja za pet godina\nRazgovarali su, naglasio je predsednik Srbije, i o ekonomskoj saradnji i izneo podatak da je za pet godina ta saradnja udvostručena i da po svim parametrima Rumunija postaje sve značajniji partner Serbije.\nU tom smislu on je naveo i da je broj turista iz te zemlje, najvećeg suseda Srbije, porastao za 25,8 odsto i da je oko 67.000 Rumuna posetilo našu zemlju sve od Beograda do Kopaonika…\nI ta naša poslovična politička bliskost najbolje rezultuje daje u konkretnoj saradnji u različitim oblastima društvenog života, rekao je Vučić i dodao da imamo sve preduslove da dalje napredujemo a da tamo gde ima problema „ne žmurimo“, već da gledamo kako da ih rešavamo.\nOn je istakao da je sa predsednikom Rumunije razgovarao o Dunavu, odnosno Dunavskoj strategiji i naveo da će se ubuduće raditi na tome da i kod nas, kao što je to slučaj u Evropi sa mnogim rekama, Dunav bude pun saobraćaja i da se u tom smislu iskriste evropski fondovi i druge mogućnosti koje se pružaju.\nInače, ukupna robna spoljnotrgovinska razmena sa Rumunijom u prošloj godini iznosila je 1,3 milijarde evra, pokazuju podaci Republičkog zavoda za statistiku (RZS).\n„Mislim da naša saradnja po pitanju bezbednosti nije sporna, ali uvek može biti još bolja, unapređena. Čini mi se da smo u periodu migrantske krize, kada je Rumunija štitila sebe, Srbija bila brana između drugih delova Zapadnog Balkana i Rumunije“, objasnio je Vučić.\n„Rumunija je imala i ima prijatelja u Srbiji“, dodao je on.\n„Ne vidim u toj oblasti ozbiljnih problema u budućnosti“, rekao je predsednik Srbije.\nSvečana večera za Vučića, sablja Obrenovića iz muzeja\nJednodnevnu zvaničnu posetu Rumuniji predsednik Srbije Aleksandar Vučić večeras je završio na večeri koju je u njegovu čast priredio Klaus Johanis.\nZa tu je priliku iz muzeja u Bukureštu doneta sablja koji je svojevremeno rumunskom plemiću Aleksandru Joanu Kuzi poklonio knez Mihailo Obrenović.\n„Ova sablja pokazuje koliko je dobro i dugotrajno naše prijateljstvo“, rekao je srpski predsednik.\nSablju je, inače, 1863. godine, knez Mihailo Obrenovic poklonio plemiću Aleksandru Joanu Kuzi u znak zahvalnosti za pomoć prilikom prebacivanja oružja iz Rusije u Srbiju.\nNa sablji je ugravirano: AMICUS CERTUS IN RE INCERTA, odnosno „Pouzdan prijatelj u teška vremena“.\nVučić i Danćilo:Model dobrosusedstva u regionu\nPredsednik Srbije Aleksandar Vučić sastao se u Bukureštu sa premijerkom Rumunije Vjorikom Danćilom koja je u njegovu čast priredila radni ručak, a teme razgovora su bile evropske integracije, ekonomska saradnja i bilateralni odnosi.\nPredsednik Srbije je izrazio zadovoljstvo zbog tradicionalno dobrih odnosa dve države koje predstavljaju model dobrosusedstva u regionu i zahvalio na kontinuiranoj podršci Rumunije u pogledu članstva Srbije u EU.\nVučić je naglasio da Srbija izuzetno ceni principijelni stav Rumunije o nepriznavanju jednostrano proglašene nezavisnosti Kosova, poštovanje teritorijalnog integriteta i suvereniteta Srbije.\nIstakao je da je srpska strana zainteresovana za dalje intenziviranje ekonomske saradnje i naglasio da Srbija veoma ceni to što je Rumunija smatra najvažnijim ekonomskim partnerom u regionu.\nNaveo je i da robna razmena između dve zemlje kontinuirano raste i da postoji prostor za unapređenje saradnje u automobilskoj, hemijskoj i građevinskoj industriji.\nSagovornici su konstatovali da je neophodno raditi na otvaranju graničnih prelaza i rekonstrukciji i modernizaciji železničke infrastrukture Beograd – Temišvar – Evropski pravac, kao i izgradnji autoputa Beograd – Temišvar, a tema razgovora bio je i položaj nacionalnih manjina u obe države.\nOne Response to “Vučić pozvao rumunskog predsednika da pomogne oko KiM”\nmart 8, 2018 u 12:27 pm\nSAMO smo MI krivi za ovo stanje . i SAMO MI moramo resavati taj problem Zasto se uvek krijemo iza drugih i trazimo pomoc. I ne razumem recenicu PREDSEDNIKA DRZAVE da TREBA DA BUDEMO POMALO NEZADOVOLJNI> Taj recnik iz usta PREDSEDNIKA SRBIJE!!!???\nOstavite odgovor na gej Odustani od odgovora


Takođe, u vrhu strane nalazi se i naslov „Pelosi u poseti Kijevu, SAD obećava široku ‘pobedu’“. Predsednica Predstavničkog doma američkog Kongresa Nensi Palesi otputovala je za vikend u ukrajinsku prestonicu, predvodeći drugu delegaciju visokih zvaničnika da se sastanu sa predsednikom Ukrajine Volodimirom Zelenskim kome je prenela podršku za odbranu od je. „Sa svakom posetom… obećanje ukrajinske pobede izgleda da raste, čak iako je američka definicija pobede ovde ostala nejasna“, navodi list.\n„Turska pomoć NATO-u u slučaju ‘bilo kakvog napada’“, jedan je od naslova jutros na portalu ruske državne agencije RT. Turski šef diplomatije Mevlut Čavušoglu istakao je u nedelju da NATO „nema nameru“ da se meša u ukrajinsko-ruski sukob, ali je obećao da će njegova zemlja odgovoriti na bilo kakav napad na saveznike iz alijanse. RT navodi da se Turska trudi od početka sukoba, „da balansira između NATO-a i Rusije“. Agencija takođe podseća i da NATO ne učestvuje direktno u ratu, ali da njegove članice šalju oružje i municiju vladi Volodimira Zelenskog, da su SAD stavile svoje informacije na raspolaganje Kijevu, te da se ukrainske trupe obučavaju u NATO bazama u Evropi.\nEvakuacija civila iz čeličane Azovstalj u Mariupolju počela je i prva grupa ljudi se već kreće ka oblastima koje kontrolišu vojne snage, saopštio je sinoć ukrajinski predsednik Volodimir Zelenski a prenosi državna novinska agencija Ukrinform. „Prva grupa od oko 100 ljudi je već na putu ka sigurnim zonama. Sutra ćemo se sastati sa njima u Zaporožju. Zahvalan sam našem timu. Sada se radi, zajedno sa UN, na daljoj evakuaciji“, napisao je Zelenski na Tviteru. Kako je saopšteno, oko 1.000 civila i ukrainskih službenika, među kojima je i 600 ranjenih, još se nalazi u fabrici. Mariupolje je iskusilo jednu od najvećih humanitarnih katastrofa od početka ruske agresije, podseća agencija.\nUkrinform prenosi i vest iz Tajmsa u kojoj set tvrdi da ruski zvaničnici već imaju razrađen plan za skori napad na Moldaviju „što može da ponovi scenario iz Donbasa“. Postoji „više pokazatelja“ koji ukazuju na skorašnji napad na ovu bivšu sovjetsku republiku koja ima samo 3.250 vojnika. „Određene aktivnosti“ već su uočene na aerodromu u Tiraspolju, glavnom gradu nepriznate republike Transnistrije.\nKapitalizam i radnicka prava\nPredsednik Srbije odložio je obraćanje naciji za sedam dana, piše Danas u prazničnom trobroju uz naslov „Proruska vlada vodi u ekonomsku izolaciju“. Goran Ješić kaže da su „ogromni izazovi pred Srbijom i svaki pogrešan potez može ovakvoj ekonomiji napraviti ogromnu štetu“. „EU očekuje da Srbija uvede sankcije Rusiji, ali Vučiću je problem što bi time doveo u pitanje snabdevanje gasom“, kaže Vesna Pešić. Boris Varga ist „Vučiću dolazi na naplatu politika sedenja na dve stolice, i zapad i Rusija“.


EPS traži poskupljenje struje za dva odsto od 1. oktobra - Info 24\nRedakcija 31/08/2017\t0 Komentara\n“Elektroprivreda Srbije” je, nakon analize sa ekspertskim timom Svetske banke, a u skladu sa planom finansijske konsolidacije, uputila zahtev Agenciji za energetiku Srbije za poskupljenje električne energije u iznosu od dva odsto, saopštilo je Ministarstvo rudarstva i energetike. Ukoliko Agencija usvoji zahtev EPS-a, nove cene električne energije važiće od 1. oktobra 2017. godine.\n“To predstavlja usklađivanje cene samo za deo inflatornog kretanja, što je posledica ukupne finansijske stabilizacije u Srbiji, kao i dobrih finansijskih rezultata koje je ostvarila ‘Elektroprivreda Srbije’, zašta je dobijena pozitivna ocena i saglasnost međunarodnih finansijskih institucija”, navodi se u saopštenju.\nKako je objašnjeno, reč je o do sada najnižem povećanju cene električne energije u Srbiji i ono će se na prosečnog potrošača odraziti uvećanjem mesečnog računa u iznosu od 68 dinara.\n“I pored toga, Srbija ostaje država sa ubedljivo najnižom cenom električne energije u Evropi, daleko ispod cena u regionu: struja je kod nas jeftinija 19 odsto nego u Makedoniji, 20 odsto nego u Albaniji, 21 odsto nego u BiH, 31 odsto je niža cena nego u Crnoj Gori i 50 odsto nego u Hrvatskoj”, navelo je Ministarstvo rudarstva i energetike.\nIstaknuto je da će Vlada Srbije nastaviti da vodi odgovornu socijalnu politiku kroz sistem podrške energetski ugroženim kupcima, zašta je u budžetu Ministarstva rudarstva i energetike obezbeđeno milijardu i sto pedeset miliona dinara, na godišnjem nivou.\nNa taj način, 70.350 domaćinstava u Srbiji ima pomoć u iznosu od besplatnih 120 do 250 kilovat-sati električne energije mesečno, u zavisnosti od broja članova domaćinstva.\nTags: EPS, INFO 24, posupljenje struje, www.info24.rs\nIzetbegović: Franjo Tuđman predvodio udruženi zločinački poduhvat\nAmerički bombarderi kod obale Južne Koreje, poruka Pjongjangu


(B)regularnost - Zoran Pavić - Dnevni list Danas\nPočetna » Kolumne » Zoran Pavić » (B)regularnost\n* Veruje li neko da bi se glavešine Zvezde i Partizana ponašale kako se ponašaju da nisu sigurne da im niko ništa ne može, a ko može "neće"?\nU Srbiji je i inače uobičajeno da najavama hitnog rešavanja nekog problema, ili urgentnog donošenja bitnih odluka, u najboljem slučaju dajemo 40 dana, a uglavnom ih koliko prekosutra zaboravimo što je i bila namera onih koji su tako nešto obećali.\n0Piše: Zoran Pavić 05. decembra 2017. 15.30\nČlan Izvršnog odbora FSS zadužen za regularnost takmičenja Dragiša Binić oštro je pre zamalo deset dana obelodanio da je podneo disciplinske prijave protiv sportskog direktora Zvezde Mitra Mrkele i direktora „uopšte“ Partizana Miloša Vazure i još oštrije najavio za sutradan isto to protiv ta dva fudbalska kluba. Zbog istih greha: i jedni, i drugi su po običaju blatili sudije koje su „pomogle“ onima drugima, obrazlagali „kampanje“ i „zavere“ protiv njih samih, a neki su bogami i „prebrojavali“ rodbinu čelnicima Saveza, a posebno njegovom predsedniku. Zapretio je odlučno Binić ozbiljnim kaznama, zapretio je nečim sličnim još proletos Jovan Šurbatović, gensek Saveza, a to je aminovao i predsednik Slaviša Kokeza u jednom od svojih „istorijskih“ pojavljivanja u javnosti.\nTreba li reći da je magare lipsalo jer je sneg već pokrio travu, da se zimski kreščendo tek očekuje uoči i posle „večitog derbija“, ma ko ga sudio, da na proleće sledi utoliko već haos ukoliko bodovna razlika bude mala, da će tek kad se sve završi opet neko iz sudijske organizacije pomenuti da je bilo ulaska u svlačionice, telefonskih pretnji i još koječega. Treba li reći da će kazne za čelnike i klubove, ako ih uopšte bude, biti na nivou „preventivnih“, u vidu opomena, uslovnih ili novčano simboličnih.\nVeruje li neko da bi se glavešine Zvezde i Partizana ponašale kako se ponašaju da nisu sigurne da im niko ništa ne može, a ko može „neće“? Veruje li neko da postoji u Savezu čovek od „takvog“ integriteta koji će primeniti propise i kazniti žestoko čelnike pomenutih klubova ili klubove same? Postoje li i tako naivni da pomišljaju kako bi Zvezdi ili Partizanu mogao biti oduzet neki bod, a neki njihov glavešina odstranjen iz fudbala.\nDa podsetimo: Binić je u „komesara“ za regularnost promovisan usred juna ove godine, u „predsezoni“ dakle, nije navedeno ko se do tog trenutka regularnošću bavio, ili se možda smatralo da za tim nema potrebe. Dva meseca pre toga, pre svega iz Zvezde su savez ceo, a Kokeza pre svega optuženi za nameštanje prvenstva i sudijske krađe, Savez i Kokeza nisu odgovorili, Zvezda nije kažnjena. Četiri meseca posle inauguracije Binića, sve se ponovilo, a sneg je pokrio breg, time i sve uneređeno, a zverke su na sigurnom.\nDa podsetimo: jedini koji je pre Binića tako „inokosno“ bio zadužen za regularnost, a za vakta Tomislava Karadžića, bio je tada potpredsednik saveza Slaviša Kokeza. Od tada je inače tako regularno, da nam je neprijatno.


Rješenja Sekcija Rješenja je namijenjena za prezentaciju proizvoda firma Grogot d.o.o. koji imaju širu namjenu i mogu se koristiti u velikom broju firmi i organizacija. Rješenja na kojimo smo radili proteklih godina su se razvila i usavršavala, te postala fleksibilna i sada se mogu prilagoditi bilo kojoj strukturi firme ili organizacije. GrogotEvida GrogotHRMGrogotEducat Evidencija rada i pristupa u firmama i organizacijama služi manadžmentu da na brz i jednostavan način imaju uvid u ostvareno radno vrijeme uposlenika, da tačno znaju na kojeg uposlenika mogu da računaju u određenom periodu, tj da li je dostupan u kanceleriji, na sastanku, pauzi, službenom putu i sl. Sistem omogućuje i kontrolu pristupa... Preuzmi prezentaciju Sistem za efikasan menandžment i razvoj ljudskih potencijala služi za cjelovitu evidenciju o svim uposlenicima bilo da se radi o kontaktima uposlenika, hitnim kontaktima, periodu početka i završetka ugovora, pa do poznavanja jezika, obrazovanja i specifičnih vještina uposlenika. Sistem je modularan i može sadžavati bilo koju vrstu podataka o uposlenicima i imovini firme. Sistem za učenje na daljinu koji je pogodan za škole i visokoškolske ustanove pruža mogućnost direktnog slanja, te praćenje predavanja putem interneta. Sistem organizuje predavanja i propratnu dokumentaciju i čini je dostupnom studentima zavisno od prava za korištenje školskih materijala. Sistem ima uređene oglasne ploče i prostor za postavljanje novosti, događaja, te forume za raspravu studenata i profesora. Pogledaj DEMO. Evidencija radaOmogućava uposleniku da obrazloži izlazak/izostanak/prekovremeni rad i proslijedi ga nadležnoj osobi na odobravanje.


Radnički sprema spektakl u „Parku“ za kraj uspešne sezone - iKragujevac\nsreda, 06 jun 2018 15:30\n- Jako ozbiljno ulazimo u ovu utakmicu, jer je poslednje kolo i želimo da ostavimo pozitivan utisak na kraju i pokažemo koliko možemo. Mlada smo ekipa, imali smo dobre rezultate i kod kuće i u gostima, neke utakmice smo gubili zbog neiskustva, ali će i to proći. Mislim da smo se dobro pokazali i protiv najboljih srpskih timova, a najveći problem je bio to što su u ovom trenutku fizički jači od nas. Očekujem pobedu i pozivam publiku da nas podrži u što većem broju – rekao je Petar Mitrović, mladi centar Radničkog i juniorski reprezentativac Srbije.\n- Utakmica rezultatski i nije toliko značajna, jer smo svoje ambicije ostvarili kroz sezonu, ali je veoma bitna jer smo dosta mečeva gubili na glup način, pogotovo kod kuće, pa želimo da ispravimo greške i da se pobedom oprostimo od naših navijača. Sezona je generalno bila uspešna, plasirali smo se u Superligu, odmerili snage sa najjačim timovima i mislim da smo se dobro pokazali. Nikome nije bilo lako protiv nas, nedostajalo nam je malo iskustva, ali mislim da ćemo sledeće sezone biti u vrhu.\nŽeleo bih da pozovem navijače da ispune tribine, jer nama kao mladoj ekipi ta podrška mnogo znači – istakao je kapiten Radničkog, Nemanja Mladenović.\n- Najmlađa smo ekipa u ligi, većina igrača je iz naše škole vaterpola, uz dvojicu nešto iskusnijih stranaca koji su neophodni za razvoj ovih mladih vaterpolista. Zadovoljni smo što smo se vratili među najbolje srpske timove, a sledeće godine nas najverovatnije ponovo očekuje igranje u Jadranskoj ligi. Nastavićemo sa istom politikom i pokušati da napravimo još jedan korak više, kao i u ove dve sezone – kazao je Uroš Stevanović, trener Radničkog.\n- Superliga je bila dosta izjednačena, što smo i mi pokazali ovde, protiv Šapca i Vojvodine, a bili smo potpuno ravnopravni sa Naisom koji takođe igra regionalnu ligu. Mi smo tu najmlađa ekipa, igrali smo bez ikakvog rezultatskog imperativa, samo nam je bitno da rastemo, da momci steknu preko potrebno iskustvo, da vidimo gde se nalazimo i sve to ispravimo u trenažnom procesu. Za kraj sezone nas očekuje još jedan tim iz regionalne lige i nadam se da će nas publika podržati u ovom meču i nagraditi za sve što smo uradili u ove dve godine – zaključio je Stevanović.


"Ne davimo Beograd" podneo inicijativu za ocenu ustavnosti izgradnje gondole - Nedeljnik\nKako se navodi, sastavni deo inicijative je i zahtev da se hitno obustavi izvršenje svih pojedinačnih akata ili radnji koje mogu biti preduzete na osnovu plana detaljne regulacije za gondolu, zbog ozbiljnih posledica na uređenje i životnu sredinu Beograda\nInicijativa "Ne davimo Beograd" podnela je Ustavnom sudu inicijativu za ocenu ustavnosti i zakonitosti Plana detaljne regulacije kojim je Skupština grada Beograda omogućila izgradnju žičare između Kalemegdana i Ušća, preneo je N1.\nKako se navodi, sastavni deo inicijative je i zahtev da se hitno obustavi izvršenje svih pojedinačnih akata ili radnji koje mogu biti preduzete na osnovu plana detaljne regulacije za gondolu, zbog ozbiljnih posledica na uređenje i životnu sredinu Beograda.\n"Plan detaljne regulacije za gondolu Kalemegdan - Ušće izrađen je surotno odredbama Zakona o planiranju i izgradnji, a njegovim usvajanjem Skupština grada Beograda zloupotrebila je svoja ovlašćenja, ali i uzurpirala ovlašćenja državnih organa nadležnih za ocenjivanje usklađenosti planskih dokumenata, čime je prekršen i Ustav Srbije", navodi se u saopštenju.\nTa inicijativa je navela da je izgradnja gondole na tom pravcu zabranjena odredbama Plana generalne regulacije građevinskog područja Beograda i odredbama Generalnog ubanističkog plana Beograda (GUP).\nMeđutim, u tekstu Plana detaljne regulacije za gondolu Kalemegdan - Ušće izneto je pogrešno tumačenje da ta dva plana nisu međusobno usklađena, kao i pogrešno tumačenje Zakona o planiranju i izgradnji po kome je, kako se u saopštenju dodaje, u slučaju njihove neusaglašenosti moguće izabrati jedan od dva hijerarhijski viša planska dokumenta i na njemu zasnovati plan nižeg reda.\n"Tako je protivzakonitim odabirom između dva obavezujuća plana, odlučeno da će se poštovati isključivo odredbe GUP koje su volšebno protumačene kao one koje idu u korist namerama za izgradnju gondole", ističe se u saopštenju.\nInicijativa je ponovila da je izgradnja te žičare još jedan u nizu napada gradske vlasti na zaštićena prirodna i kulturna dobra Beograda i da njegova izgradnja znači dalju i nepovratnu devastaciju beogradskog priobalja, zaštićenih vizura, zelenila parka "Ušće" i najvrednijeg spomenika kulture "Beogradske tvrđave".


"Letnje note Deliblatske peščare" 26. avgusta\nTakmičenje tamburaških orkestara Letnje note Deliblatske peščare, u organizaciji Skupštine opštine i Turističke organizacije opštine Alibunar, održaće se u subotu, 26. avgusta na popalurnom izletištu Devojački bunar, sa početkom od 18 časova.\n- U želji da sačuvamo tradiciju i vratimo se pomalo zaboravljenoj tamburici, kao instrumentu koji je jedno od obeležja južnog Banata, održećemo peto po redu takmičenje tamburaških orkestara. Tokom prethodnih takmičenja, svoje umeće je pokazalo preko 60 orkestara i iz godine u godinu taj broj raste. I ove godine takmičenje ima međunarodni karakter jer je prijavljeno i nekoliko orkestara iz regiona. Zanimljivo je da su najmlađi tamburaši iz muzičkih škola prisutni unazad tri godine i uvek su rangirani u top 5 orkestara, što je odličan pokazatelj da i među mladima postoji interesovanje za očuvanje tradicije i ljubav prema tamburicama. Tokom proteklih godinama na takmičenju smo imali i dame koje su se pokazale kao pravi virtuozi na tamburici, što je dodatno ulepšalo samo takmičenje, kažu organizatori.\n- Novina koju smo uveli, a koja je izazvala oduševljenje kod naših posetilaca, je prava izletnička atmosfera. Nudimo rezervaciju izletničkih ćebića u prostoru ispred same bine, a o posluženju se brinu naši ugostitelji. Imamo samo 50 takvih pozicija koje će dobiti oni koji prvi rezervišu svoje mesto.Pridružite nam se i uživajte sa nama u zvucima temburice, najlepšim ukusima specijaliteta karakterističnim za naše krajeve, kao i u degustaciji “vina sa peska”. Domaće, lokalne vinarije će ovom prilikom ponuditi svoja najbolja vina svim gostima i posetiocima manifestacije, kažu organizatori.


Sada zastanimo na trenutak, kako bismo citirali rečenicu Miloša Vasića iz teksta „Puzajuća cenzura“ objavljenim na portalu Autonomija pre nekoliko dana: „Ova je vlast, očito, veoma (čak suviše za svoje dobro) svesna značaja društvenih mreža i internetske komunikacije u najširem smislu reči“.\nNa tekst Bečejskog mozaika o reprezentaciji je pre dve nedelje, na konferenciji za novinare čija je tema bila sasvim druga, reagovao predsednik opštine Vuk Radojević iz Srpske napredne stranke, koji je u svega nekoliko minuta monologa uspeo više puta da „apeluje“ na medije – pre svega na Bečejski mozaik – da „plasiraju objektivnu informaciju“: „Nikada nisam imao takav stav prema medijima da bilo šta kritički ja iznosim prema njima, ali ono što vas molim jeste da objektivno prikažete određene informacije, ništa više, ništa manje. Nikada nisam, niti ću uticati na bilo kakvu informaciju koju pripreme predstavnici medija, ne pada mi na pamet, ali vas molim da plasirate objektivnu informaciju, a to i jeste zadatak medija“.\nČini se da novinarima lokalnih novina koji egzistiraju dvadesetak godina uprkos svakakvim vlastima, nije potrebno da ih predstavnik vlasti – koji bi se po stručnoj spremi trebao da razume u poljoprivredu, a ne u novinarstvo – uči o tome kako treba plasirati informacije i kakve treba da budu te informacije.\nNaime, informacije su informacije, ne mogu biti objektivne ili neobjektivne. Informacija je ta da je lokalna vlast za 15 meseci potrošila 9.199.410 dinara na hranjenje u restoranima i na poklone i to se drugačije ne može „plasirati“.\nPredsednik opštine je rekao i da „se sa tog konta iz budžeta (konto na kom se nalazi novac za reprezentaciju i poklone; prim. a.) plaćaju troškovi reprezentacije mnogim budžetskim korisnicima. Na primer, sada smo u Gimnaziji i kada dođu gosti iz Poljske ili iz Italije, uvek je opština tu koja će da pomogne, da li je u pitanju prenoćište, da li je u pitanju ručak, večera, da li je u pitanju prevoz“.\nRedakcija Bečejskog mozaika iz opštine nije dobila podatke o tome u koje svrhe i ko je napravio (mada na mnogim računima u koje je novinar imao uvid stoji potpis Vuka Radojevića) pojedinačne račune za reprezentaciju. Redakcija nema podatke o tome da li su, recimo, predstavnici Gimnazije ili njihovi gosti obedovali u restoranu „Stari platani“ u Beogradu pola kilograma duvan čvaraka, porciju lignji, tri krempite, dve porcije njeguške pršute, jednu porciju bistro rolnica, jedan Arhonto kaberne za 3.200 dinara, dimljenu butkicu sa mlincima i tako dalje, ali pretpostavlja da nisu. Takođe pretpostavlja da to nisu činili ni predstavnici drugih budžetskih korisnika, već upravo funkcioner ili funkcioneri opštine.\nU suštini, građanima, poreskim obveznicima nije ni važno da li je dimljene butkice na njihov račun jeo neko iz Gimnazije ili možda predsednik opštine, njima je bitno da je iz opštinskog budžeta ogroman iznos potrošen u restoranima, katkad i veoma bahato na skupa jela i pića, takođe i na ekskluzivne poklone, u vreme kada predstavnici bečejske vlasti građanima i korisnicima budžeta pričaju o tome da je potrebno stegnuti kaiš, jer se para nema.\nIpak, u cilju plasiranja „objektivnih informacija“, Bečejski mozaik očekuje iz lokalne samouprave podatke o svakom računu iz restorana, o tome ko je napravio taj račun, koliko ljudi je bilo i u koju svrhu se jelo u restoranima. Pored toga, Bečejski mozaik će rado objaviti, ako dobije, i podatke o tome da li su predstavnici lokalne administracije koristili usluge samo restorana s kojima je zaključen ugovor u postupku javne nabavke, ili i drugih.\nKapaciteta za prikupljanje tih informacija sasvim sigurno ima u lokalnoj samoupravi, jer predsednik opštine ima pomoćnika za odnose sa javnošću, te bi se mogli – umesto da se iz opštine šalju saopštenja medijima sa događaja na koje se novinari iz samo vlasti poznatog razloga ne pozovu – učiniti dostupnim podaci o tome kako se troši novac iz opštinskog budžeta i bez zahteva za slobodan pristup informacijama.\nS druge strane, vlast mora da nauči da usvoji kritiku, jer posao medija nije udvorištvo, nego informisanje i istraživanje toga što vlast želi da sakrije.\nKo to ne nauči, uvek će da „apeluje“ kada se objavi informacija, koja po njegovom mišljenju nije „objektivna“. I najzad, novinari moraju da nauče da kažu ne puzajućoj i ostaloj cenzuri, u Bečeju, u Vojvodini, u Srbiji.\nO tome koliko je predstavnicima lokalne vlasti važno obezbeđivanje lokalnog informisanja (obaveza po zakonu), govori podatak da je konkurs za sufinansiranje medijskih projekata 2013. godine, umesto na početku godine, kada su raspisani konkursi za projekte civilnih organizacija, raspisan tek na leto.\nOve godine je slična situacija, do kraja maja nije objavljen konkurs za medijske projekte, a za civilne organizacije i sportske klubove konkursni postupci su već okončani.\nInače, u opštinskom budžetu je za informisanje obezbeđeno svega dva miliona dinara.\nViše iz ove kategorije « U POSLEDNJI ČAS: Srušena urušena kuća\tGradi se doradni centar u Bečeju: Zrna već u avgustu »


BiH: Rekordan broj novozaraženih – čak 482, preminulo 11 osoba /VIDEO/ - NTV Arena Bijeljina\nBiH: Rekordan broj novozaraženih – čak 482, preminulo 11 osoba /VIDEO/\nU posljednja 24 časa u Republici Srpskoj registrovan je 141 novi slučaj virusa korona. Prema mjestu prebivališta, 72 osobe su iz Banjaluke, 14 iz Pala, 12 iz Teslića, po sedam iz Bijeljine i Foče, pet iz Prijedora, četiri iz Gradiške.\nprijavljena su tri smrtna slučaja kod kojih je potvrđeno prisustvo virusa korona. Radi se o dvije žene i muškarcu iz Teslića, Banjaluke i Laktaša.\nU lokalnim zajednicama vidljivo da se situacija pogoršava iz dana u dan, a da u određenim lokalnim zajednicama postoji povećan broj bez objašnjenja, kažu u Institutu za javno zdravstvo RS.\nMinistar zdravlja i socijalne zaštite Republike Srpske Alen Šeranić rekao je danas u Milićima da je trenutna epidemiološka situacija u ovom mjestu zadovoljavajuća i istakao da su se stvorili preduslovi za uvođenje Doma zdravlja Milići u trezorski način poslovanja.\nGeneralni direktor Univerzitetskog kliničkog centra Republike Srpske u Banjaluci Vlado Đajić rekao je da će u objektu stare hirurgije, čija je adaptacija u toku, biti 350 kreveta, dvije operacione sale i svi uslovi za prijem i liječenje oboljelih od kovida 19. Đajić je naveo da će radovi biti završeni do sredine novembra.\nU posljednja 24 časa u Federacije BiH testirano je 1.839 uzoraka, a virus korona potvrđen je kod 335 osoba. Zavodu za javno zdravstvo Federacije BiH prijavljeno je 8 novih smrtnih ishoda.\nTags: alen seranic, koronavirus, rs, vlado djajic, zemlja\nNešić: Očekujemo tri odbornička mandata u gradskoj Skupštini /VIDEO/\nĆorić: Mirna i fer kampanja do izborne pobjede /VIDEO/\nFilipović: Plan ostvaren, izvoz gotovih proizvoda ispunjen\nU kovid bolnicama 12 prijema u danu


Danijela Luković , Lana Gedošević\nSvojevremeno se pri izboru Varheljija na ovu funkciju u EU vodila polemika da li će on moći dosledno da zastupa stavove EU, s obzirom na to da je blizak evroskeptiku Orbanu i njegovoj vladi. Sada se, na osnovu pisanja uglednog briselskog portala "Politiko", može zaključiti da je Varhelji ispunio sve strepnje svojih kolega u Evropskoj komisiji i da, grubo rečeno, "progoni" Evropsku komisiju temom proširenja na Srbiju.\n- Iako mađarski diplomata namerava da uradi nepristrasne procene svih potencijalnih članica, on pre svega zagovara kandidaturu jedne zemlje: Srbije, uprkos činjenici da Beograd nije uspeo da postigne napredak po ključnim pitanjima, pa čak i da se povuče po nekim pitanjima - piše "Politiko" o Varheljiju.\n"Politiko" navodi da se jasno vidi da Varheljijeva podrška evropskom putu Srbje nije deklarativna, već da on aktivno radi na tome da Srbija bude primljena u EU po ubrzanoj proceduri. Kako se može zaključiti na osnovu izjava iz teksta, praktično se cela Evropska komisija digla na noge i žali se da ih Varhelji "maltretira" Srbijom.\nTako se na početku teksta navodi da pristup Varheliija prema Zapadnom Balkanu, ali i prema Turskoj, nije u skladu sa stavom mnogih zemalja EU, a da je i u oštroj suprotnosti sa uputstvima predsednice Komisije Ursule fon der Lajen.\nKako navodi "Politiko", Varheliijev stav se ipak podudara sa agendom jedne vlade EU - njegove.\nMađarski premijer Viktor Orban je nekoliko puta podržavao težnje Srbije ka bržem pristupanju Evropskoj uniji. Njegova vlada je ovog leta u nekoliko navrata čak objavljivala oglase u okviru svoje kampanje "Budućnost EU", gde je posebna tačka bila posvećena upravo Srbiji.\n"Srbija mora kao članica biti primljena u EU", pisalo je mađarskom oglasu koji nosi potpis Orbana, objavljenom u najtiražnijem evropskom dnevnom listu "Bild".\nOglas Orbanove vlade\nKampanja za članstvo Srbije\nMađarski komesar je, tvrdi dalje "Politiko", svom osoblju jasno stavio do znanja da želi da pojača kampanju Beograda za članstvo u EU.\n- Komesar Varhelji postavio je za prioritet ubrzanje pregovora o proširenju sa Srbijom - napisao je Macej Popovski, vršilac dužnosti načelnika Generalnog direktorata Komisije za susedstvo i pregovore o proširenju (DG NEAR), u mejlu svom osoblju u februaru.\nAleksandar Vučić i Oliver Varhelji\n"Politiko" čak tvrdi da je Varheljijev kabinet, unutrašnji krug lično odabranih pomoćnika, pokušao da "izbriše ili razvodni" jezik u zvaničnim tekstovima o greškama Srbije u procesu pridruživanja.\n- Prema rečima dva zvaničnika Komisije, Varheljijev kabinet je nadogradio procenu Srbije kako bi dao pozitivniji pogled na pitanja vladavine prava u ovogodišnjem nacrtu izveštaja o proširenju, koji pregleda napredak zemalja kandidata i koji je trenutno u pripremi - tvrdi "Politiko".\nUpitan o promenama u proceni Srbije, Varhelji je u elektronskoj poruci odgovorio da je "procena napretka zemalja na putu reformi EU podložna dugom procesu, a da je konačnu odluku doneo Kolegijum komesara".\nOptimističan pogled na novi zamah Srbije\nVarhelji i inače ne krije - ili bolje reći sa zadovoljstvom ističe - svoj optimističan pogled na dostignuća Beograda u procesu pridruživanja.\n- Sasvim je jasno da je proces reformi u Srbiji dobio novi zamah - izjavio je Varhelji mađarskom dnevniku "Mađar Nemzet" prošlog meseca.\nOsoblje Komisije sada kaže da je došlo do pritiska da se sa Srbijom "prebrzo krene".\n- Bio je veliki pritisak da se otvore novi klasteri za Srbiju - rekao je za "Politiko" jedan zvaničnik Komisije, napominjući da se od osoblja "tražilo da naprave prečicu" i "ubrzaju posao".\nUpitan kako odgovara na kritike da promoviše kandidaturu Srbije uprkos nedostatku dovoljnog napretka, Varhelji diplomatski kaže:\n- Napredujemo u planu proširenja za čitav Zapadni Balkan: Albaniju, Bosnu i Hercegovinu, Kosovo, Crnu Goru, Severnu Makedoniju i Srbiju.\nDokle dopiru Mađarska i Varhelji\nVarheljijev pristup izazvao je odbojnost drugih delova Evropske komisije - posebno u pogledu vladavine prava. Tri zvaničnika, kako prenosi "Politiko", izjavila su da je Generalna direkcija Komisije za pravosuđe i potrošače dala "negativno mišljenje" o ovogodišnjem nacrtu Izveštaja o proširenju. Taj potez je, navodno, uglavnom posledica zabrinutosti da je napredak Srbije prikazan previše pozitivno.\nPitanje je, ipak, da li će Varheljijevi napori značajno uticati na izglede Srbije ili bilo koje druge zemlje. Članice EU ipak zajedno donose velike odluke o proširenju i, kako se pokazalo, imaju teškoće da se slože čak i oko blage izjave za samit sa liderima Zapadnog Balkana u Sloveniji, a među njima u poslednje vreme nema mnogo entuzijazma za proširenje kluba.\n- Ali njegov (Varheljijev) stav rizikuje da naruši položaj Komisije među vladama EU i kredibilitet Evropske unije među liderima na Zapadnom Balkanu, regionu od ključne strateške važnosti za blok, u kojem Rusija, Kina, Turska i zalivske zemlje nastoje da povećaju uticaj - navodi "Politiko".\nVarhelji je odbio intervju za "Politiko", ali je u pisanim odgovorima na pitanja branio svoj rad i napomenuo da je nadgledao obnovu metodologije Komisije za procenu zemalja kandidata, koja je stavila veći fokus na vladavinu prava. Ali, navodi dalje "Politiko", drugi zvaničnici Evropske komisije, diplomate EU i članovi Evropskog parlamenta "ne kupuju" takva objašnjenja.\nJedan diplomata EU rekao je "Politiku" da je Varhelji držao govore ambasadorima i ministrima EU koji "nisu imali sličnosti sa realnošću sa stanovišta država članica".\nU Evropskom parlamentu, austrijski socijaldemokratski poslanik Andreas Šider naglasio je da je "sprovođenje vladavine prava ključno pitanje“ za Zapadni Balkan, ali da "Komisija, a posebno komesar Varhelji, ne daju snažan podsticaj po ovom pitanju”.\nTineke Strik, evropska poslanica u holandskom parlamentu, takođe je rekla da nije impresionirana pristupom Varheljija.\n- Zaista mi nedostaje vladavina prava. Ne vidim ga da govori o Srbiji, na primer, gde nema nikakvog napretka - rekla je Stirke.


SVET KOMPJUTERA - NA LICU MESTA - Extreme i Microsoft konferencija\nExtreme i Microsoft, "Bitef Art Cafe", 14. april\nFirma Extreme sklopila je stoti ugovor o količinskom OVS/OSL licenciranju. „Veoma smo ponosni na ostvarenje dragocenih 100 ugovora, što za nas predstavlja snažan motiv i pravac za dalji razvoj – kvalitet, pouzdanost i stalno usavršavanje u pružanju servisa našim klijentima, kao osnovni imperativ u poslovanju firme”, rekao je Alen Albulj iz kompanije Extreme na konferenciji za štampu koja je održana tim povodom.\nOVS/OSL način licenciranja softvera je najbolji i najpogodniji za mala i srednja preduzeća. Osnovana 1996. godine, Extreme je danas firma sa najboljim rezultatima u količinskom licenciranju na Balkanu i prva firma u jugoistočnoj Evropi koja je ostvarila Licensing Solutions kompetenciju u okviru Microsoft programa za partnere, kao potvrdu kvaliteta koju partner pruža u oblasti licenciranja Microsoft softvera. Extreme ima „Microsoft Gold Certified Partner” status, što predstavlja najviši oblik partnerstva sa Microsoftom.\nKroz održavanje ugovora o količinskom licenciranju, Extreme ostvaruje dugoročne partnerske odnose sa svojim klijentima. Miljana Otašević, menadžer prodaje u lokalnoj kancelariji Microsofta, naglasila je važnost partnera kao što je Extreme, kao i potrebu da se IT firme na ovom tržištu afirmišu kao pouzdani partneri koji grade dugoročne odnose sa svojim korisnicima.\nJedan od govornika na konferenciji bio je i Dragoljub Prijić iz kompanije Grand Prom. Lider na domaćem tržištu kafe, Grand Prom je za ulogu svog partnera u poslu licenciranja angažovao upravo Extreme. Zajedno sa stručnim saradnicima firme Extreme, Grand Prom je doneo odluku da nastavi svoj trogodišnji ugovor kroz OVS ugovor o količinskom licenciranju. Kao nosilac ugovora, Grand Prom pod isti ugovor podvodi i sve svoje zavisne kompanije.\nZbog specifičnosti našeg tržišta, Extreme posebnu pažnju posvećuje informacijama koje doprinose prodaji softvera po najpovoljnijim cenama i optimalnim uslovima. Microsoft je prošle jeseni promovisao novi, unapređeni sistem licenciranja, namenjen malim i srednjim preduzećima, koji se bazira na modelu iznajmljivanja softvera i njegovom plaćanju na tri godišnje rate, uz pravo klijenta na sve nove verzije softvera za vreme trajanja ugovora. Uz softver koji se licencira putem firme Extreme klijentima se pruža i kvalitetna tehnička podrška.\nU želji da podrži i ojača domaće kompanije, Microsoft je kandidovao Extreme za nagradu koja će se dodeliti najboljim partnerima iz celog sveta na Svetskoj partnerskoj konferenciji u Bostonu, od 11. do 13. jula.\n■ Računari i deca ometena u razvoju\n■ „Canon Kick-off”, Novi Sad\n■ „B-link” - Beogradski festival novih komunikacija\n■ Extreme i Microsoft konferencija\n■ Flamingo SCG Reseller Convention 2006\n■ Kingston prezentacija


Gradska vlast prvo da obezbedi kvalitetan javni prevoz, pa onda da ga naplaćuje - NOVA stranka\n02.03.2019 Press služba Beograd, GSP, Naslovna, prevoz 0\nNakon mišljenja Ministarstva finansija, koje je odredilo da će ubuduće poslodavci morati da pravdaju novac koji zaposlenima isplaćuju kao naknadu za prevoz, podigla se dodatna bura kada je veliki doktor Siniša Mali objasnio šta to zapravo znači u praksi. A to je da ćemo sve račune za prevoz morati da sačuvamo i damo svom šefu, i to u dinar tačne, kako bismo bili sigurni da ćemo novac koji nam se isplaćuje za prevoz imati i uz sledeću platu.\nDa ne govorimo o prostoru za zloupotrebe ovlašćenja koje je ovim mišljenjem dato samim firmama, te mogućnošću otkaza ako se računi razlikuju za par dinara, postavlja se i pitanje zašto bi gradski prevoz, u ovakvom stanju u kakvom jeste, iko uopšte želeo da plaća. Raspadnuti autobusi, trolejbusi i tramvaji, grejanja zimi a klime leti koje ne rade, kablovi koji vire iznad glava putnika, a na šta je Gradski odbor Nove stranke Beograd već upozoravao, slika su i prilika samog vrha prestoničke vlasti koji je funkcionisanje, odnosno bolje rečeno - nefunkcionisanje prevoza u Beogradu i doveo u ovako poražavajuće stanje. Tako da rukovodioci glavnim gradom moraju da shvate da je njihova obaveza da kvalitetan i bezbedan prevoz sugrađana prvo obezbede da bi od nekoga uopšte mogli da zahtevaju da ga plaća, a pogotovo ovako rigorozno kao što to najavljuje Ministarstvo finansija.\nNOVA Beograd upozorava i na posledicu dodatnog birokratskog opterećenja kako zaposlenih, tako i poslodavaca u vremenima kada se aktuelni režim na sva usta hvala tzv. digitalizacijom na svim poljima. Između ostalog, zato ćemo i danas sa nezadovoljnim građanima biti na protestu kako bismo se i mi i naša deca sutra barem prevozili kako dolikuje evropskim prestonicama 21. veka.\nPrevious article\tForum mladih Nove stranke predstavio Sporazum za budućnost Next article\tŽivković za TV Naša: NOVA dosledno nastavlja politiku Srbije u Evropi i Evrope u Srbiji


U nastavku sednice Skupštine Srbije, čiji početak je zakazan za ponedeljak, poslanici treba da izaberu rukovodstvo parlamenta, javlja Beta.\nSednica je posle podnošenja ostavke prekinuta i biće nastavljena sutra u 10 sati raspravom o Predlogu zakona o ministarstvima. Inače, na sastanku šefova poslaničkih grupa dogovoreno je kako će Skupština Srbije raditi u naredna dva dana.Dogovor je postignut s obzirom na cilj da se do isteka zakonskog izabere vlada, izjavio je danas predsednik Liberalno demokratske partije Čedomir Jovanović.\nDogovoreno je, prema Jovanovićevoj najavi, da se sutra od 10 do 14 raspravlja o Predlogu zakona o ministarstvima, potom, po isteku zakonskog roka od 24 sata, u utorak od 14 do 18 amandmani na taj zakon i od 18 do ponoći će se izabrati vlada.\nPo poslovniku, do izbora novog predsednika predsedavanje skupštini preuzeće najstariji potpredsednik, a to je Milutin Mrkonjić (SPS).\nNa početku današnje sednice potvrđeni su mandati dvoje novih poslanika G17 plus Miroslavi Pejici i Aleksandru Lazareviću, tako da DS, DSS-NS i G17 plus sada ponovo imaju ukupno 130 poslanika.\nNakon šest sati rasprave o predlogu za razrešenje, sednica skupštine je prekinuta u nedjelju u ranim jutarnjim satima.\nPredsednik Srbije Boris Tadić je u petak predložio skupštini lidera DSS i dosadašnjeg premijera Vojislava Koštunicu za mandatara nove vlade.\nNovu vladu, prema postignutom dogovoru, činiće DS koja će imati 13 mesta u vladi, koalicija DSS - Nova Srbija - osam i G17 plus - četiri ministarstva.\nNikolić: Funkciju sam prihvatio na molbu Koštunice\nBivši predsednik Skupštine Srbije Tomislav Nikolić izjavio je da mu nije bilo stalo do te funkcije već da je tu dužnost prihvatio "na molbu" premijera Vojislava Koštunice.\n"Prihvatio sam tu funkciju na molbu Vojislava Koštunice, kako bi skupština na čelu imala patriotu, pošto će Boris Tadić da izda Srbiju", kazao je Nikolić novinarima u skupštini nakon podnošenja ostavke.\nOn je kazao da je želeo da pomogne u trenutku kada je Srbiji bila potrebna, kako je rekao, "patriotska skupštinska većina".\nNikolić je rekao da je podnošenjem ostavke na tu funkciju otklonjena parlamentarna kriza koja je pretila.


Privremeni organ u Preševu - Politika - Dnevni list Danas\nPočetna » Politika » Privremeni organ u Preševu\nPrivremeni organ u Preševu\nVlada Srbije je odlučila da predsednik Privremenog organa u Preševu bude bivši predsednik opštine Šćiprim Arifi iz Alternative za promene (AP), koja je bila druga po broju osvojenih odborničkih mandata na poslednjim lokalnim izborima.\n0Piše: FoNet 16. septembra 2017. 00.05\nU odluci, u koju je FoNet imao uvid, ova najmlađa stranka među Albancima u Preševu, osim predsednika u Privremenom organu ima i jednog člana.\nČlan Privremenog organa je Ragmi Mustafa, predsednik Demokratske partije Albanaca (DPA) koja je na lokalnim izborima imala najviše odbornika – 14.\nDosadašnja predsednica opštine Preševo Ardita Sinani, iz Partije demokratskog delovanja (PDD), koja je na lokalnim izborima osvojila 10 odborničkih mesta, je treći član\nČetvrti član Privremenog organa je Branko Trajković iz SNS, koja, kao i zajednička Srpska lista, na kojoj je bio i SPS sa još nekim manjim strankama, nije osvojila nijedno odborničko mesto u Skupštini opštine Preševo na poslednjim lokalnim izborima.\nOdluku o formiranju Privremenog organa, sa jučerašnjim datumom, potpisala je predsednica Vlade Srbije Ana Brnabić.\nOdluka, kako je rečeno FoNetu u Preševu, još nije dostavljena svim članovima Privremenog organa i strankama, ali je informacija o njoj već izazvala pometnju na političkoj sceni zbog, kako su rekli neki od učesnika, „kršenja zakona države Srbije“.\nNa to, kažu naši sagovornici, ukazuje odredba u Zakonu o lokalnoj samoupravi, koja glasi „Vlada donosi posebno rešenje o imenovanju predsednika i članova privremenog organa, vodeći računa o političkom i nacionalnom sastavu raspuštene skupštine jedinice lokalne samouprave“.\nZa naše sagovornike iz različitih političkih opcija i nacionalnih zajednica sporno je imenovanje Šćiprima Arifija za predsednika, kao i imenovanje za člana Privremenog organa predstavnika SNS, jer su Srbi imali dve liste, ali nijedna nije prešla cenzus.\nPrema zakonu „predsednik Narodne skupštine raspisuje izbore za odbornike u roku od dva meseca od stupanja na snagu odluke o raspuštanju skupštine jedinice lokalne samouprave“.


Da li je dizel ipak prvi - Stars Rent a car Beograd\nDa li je dizel ipak prvi\nIako se u svetu diže velika prašina protiv dizel motora koju zastupaju velike mase, ova vrsta pogonskog goriva ima visoku potrošnju u Srbiji.\nPosle takozvane afere o dizelima, u svetu je splasnu trend kupovine dizel automobila. Ali na našim prostporima on je u velikom porastu i ima veliku stopu prodaje polovnih vozila koja su dizel. Čak je i sprovedena anketa među vozačima u Srbiji i velika većina se opredelila za dizel, za drugo mesto se izborio pogon na benzin a tek treći gas.\nNe očekuje se da će ovaj stav biti i zadržan, zbog prognoza o visini novca koja će morati da se uloži u održavanje ovih vozila kao i zbog manje potrošnje benzinaca.\nPosetite naš sajt i odaberite udobno vozilo: http://www.rentacar-beograd-stars.com/


Notorious: Saradnja na razvoju flat panel ekrana\nKompanije Hitachi, Canon i Panasonic su postigle sporazum o saradnji prema kojem bi sve tri kompanije delile troškove, teret i koristi razvoja i proizvodnje flat-panel ekrana. Ovaj sporazum kao da je izazvan prošlonedeljnim sličnim sporazumom koji su obelodanile kompanije Sharp i Toshiba i nastavlja veliki trend pregrupisavanja u ovoj brzorastućoj industriji.\nPrema uslovima početnog sporazuma, Canon i Panasonic će kupiti po 24.9% akcija u Hitachi Displays, filijali kompanije Hitachi koja već i sama proizvodi male i srednje LCD panele. Očekuje se da će ova transkacija koju treba da odobre kontrolni organi svih kompanija biti okončana do 31. marta sledeće godine.\nHitachi navodi da se nada da će ubrzati razvoj vrhunske LCD tehnologije kroz ovaj savez, koji je najavljen 25. decembra. Konkurencija u industriji ekrana flat panela je žestoka i nad proizvođačima postoji konstantan pritisak da investiraju u nove i efikasne proizvodne tehnologije uz zadržavanje cena na niskom nivou čime bi njihovi ekrani bili tehnološki konkurentni.\nMeđutim, nova fabrika koja bi proizvodila LCD ekrane i imala mogućnost istraživanja sa ciljem pronalaženja novih i inovativnih istraživanja košta gotovo $1 milijardu, pa su kompanije sve više zainteresovane da u ovakve poduhvate uđu zajednički čime bi uštedele velike količine novca. Kompanija Canon se nada da će najavljenom integracijom uspeti da skrati vreme razvoja i postigne stabilnu isporuku LCD panela za svoj opseg digitalnih single-lens reflex foto-aparata.\nCanon se takođe nada da će razviti nove tipove ekrana koji će moći da se koriste u kompanijinim proizvodima za upravljanje informacijama. Kompanija Panasonic, koja je mnogo uložila u PDP (plasma display panel) tehnologiju za velike flat-panel televizore i ekrane, će investirati u novu proizvodnu liniju u IPS Alpha Technology.\nKompanija je zajednički poduhvat u kojem Canon i Toshiba takođe poseduju akcije, iako je prema nekim saznanjima Toshiba u pregovorima da izađe iz ovog poduhvata. Nova proizvodna linija će pomoći u osiguravanju stabilnog snabdevanja LCD panelima za Panasonic-ove televizore veličine ekrana do 40’’.\nSaradnja širokog opsega koja je najavljena u utorak je prvi korak u seriji planiranih poteza koji će eventualno dovesti do toga da Canon preuzme kontrolu nad Hitachi Displays a Panasonic nad IPS Alpha Technology, navodi se u saopštenju ove tri kompanije. Kao dodatak LCD savezu, Canon i Hitachi najavljuju planove da rade zajedno na razvoju OLED (organske diode koja emituje svetlo) ekrana.\nOLED je fundamentalno drugačija tehnologija u odnosu na LCD i PDP i u procesu je razvoja od strane mnogih proizvođača ekrana već nekoliko godina. Od strane nekih je viđena kao tehnologija koja bi mogla da zameni LCD jer obezbeđuje svetliju i bogatiju sliku, ali je u nju potrebno uložiti još mnogo rada i sredstava da bi mogla da bude proizvođena u količinama i po ceni koja bi mogla da bude konkurentna LCD tehnologiji.\nPrvi komercijalni televizor koji je baziran na OLED tehnologiji je nedavno ušao u prodaju u Japanu. Sony-jev XEL-1 poseduje 11’’ ekran i debljinu od svega 3mm. Još jedna prednost OLED-a je ta što ova tehnologija ne zahteva pozadinsko osvetljenje, ali isto tako poseduje još jedan impresivan detalj – cenu, obzirom da ovaj model košta nekih $1750. Prošle nedelje Toshiba i Sharp su najavili planove da rade zajednički na flat panel ekranima. Toshiba će od Sharp-a kupiti ekrane za 32’’ i veće televizore dok će Sharp od Toshiba-e kupiti čipove koje će koristiti u svojim televizorima. Isto tako Sony i Samsung Electronics već neko vreme sarađuju kada je u pitanju proizvodnja LCD panela i zajendički poseduju S-LCD, proizvođača vrhunskih LCD panela baziranog u Južnoj Koreji.\nPosted by Notorious at 12:37


Rumunska cloud rešenja, u finalu SaaS Awards 2016 - Teamnet International\nPočetna Mediji Știri Rumunska cloud rešenja, u finalu SaaS Awards 2016\nRumunska cloud rešenja, u finalu SaaS Awards 2016\nBukurešt, 4. avgust 2016. god. – Ymens, kompanija za cloud Grupe Teamnet, kvalifikovala se u finale takmičenja Software as a Service Awards 2016. Kompanija je nominalizovana u kategoriji „Najbolji proizvod SaaS za neprofitne organizacije ili vaspitanje” – sa rešenjem MyClasses, koje je izrađeno zajedno sa kompanijom Microsoft Rumunija, i „Najbolji proizvod SaaS za Usluge Klijentima / CRM” za cloud rešenje Ymens CRM, implementirano za Caussade Semences.\n“Od preko 5600 jedinica srednjeg i visokog obrazovanja u Rumuniji, jedino nekoliko njih je implementiralo rešenja za produktivnost i digitalni menadžment, a to predstavlja slabu tačku ali i oportunitet za razvoj nas kao države. Nominalizacija rumunskih rešenja predstavlja značajan korak i potvrdu napora koje je podnela ekipa Ymens za podržavanje prihvatanja cloud-a u javnim institucijama i privatnim organizacijama. Nastavićemo sa ovom inicijativom”, izjavio je Costin Matache, izvršni direktor kompanije Ymens.\nProgram ekselencije i inovacije Software-as-a-Service Awards dobro je primljen od strane kompanija iz SAD, Kanade, Australije, Australije, Azije i regije EMEA.\nLarry Johnson, predstavnik SaaS Awards-a je izjavio: “SaaS Awards predstavlja univerzalnu platformu za prepoznavanje ekselencije i inovacije u domenu software rešenja. Na tržištu na kom su cloud usluge sve značajnije, SaaS je postao glavna alatka za prihvatanje tehnologija sa smanjenim hardware zahtevima što se korisnika tiče, ali im istovremena stavljaju na raspolaganje najnaprednija postojeća rešenja i tehnologije.“\nMyClasses predstavlja kompletno rešenje, obraća se potrebama vaspitnog sistema a istovremeno stvara prostor za razvoj u oblasti saradnje i kreativnosti učenika i njihov pristup najnovijim digitalnim tehnologijama. MyClasses se razvio na osnovu usluga programa Microsoft Office365 za Vaspitanje, integrisan je u mobilnoj aplikaciji koja funkcioniše kao centralizovano jezgro koje profesori mogu koristiti za razvoj i koordinaciju obrazovnog procesa. Na taj način je vreme potrebno za administrativne aktivnosti znatno smanjeno i puno se olakšava upisivanje izostanaka, davanje ocena i feedback.\nAkreditovani profesori imaju prednost veće mobilnosti, imaju pristup informacijama sa bilo kog mesta. Aplikacija im nudi značajnu osnovu za razgovore sa roditeljima i pospešuje povećanje realne implikacije učenika u obrazovnom procesu.\nDodatno, MyClasses nudi obrazovnom sistemu alternativu koja podržava zaštitu životne sredine jer se papir zamenjuje digitalnim uređajima.\nYmens CRM za Caussade Semences je prilagodljiva platforma izrađena na osnovu Microsoft tehnologija koje omogućavaju vizualizaciju i lako korišćenje informacija o više od 20.000 klijenata farmera i o 700 proizvoda Caussade Semences, koji se koriste u poljoprivredi.\nNa ovaj način, uzimaju se u obzir ne samo aktivnosti vezane za retail, već i podaci koji se odnose na raspodelu zemljišta, geografski podaci, sezonske aktivnosti i procenti korišćenja semenki. Izveštaji koji se dobijaju na ovaj način omogućiju ekstrapolaciju tendencija i obrazaca u vezi planova farmera za buduće prinose. Ove analize omogućuju prilagođavanje usluga Cassaude u zavisnosti od rotacije useva, specifičnih promena u zavisnosti od godišnjih doba i geografskih specifičnosti. Takvo cloud rešenje obezbeđuje, takođe, prednost smanjenih operativnih i administrativnih troškova.\nKao rezultat uspešne implementacije u Rumuniji, kompanija Caussade Semences je odlučila da proširi implementaciju za Ymens CRM u u ostalim trima državama na čijem je tržištu prisutna kompanija: Mađarska, Bugarska i Republika Moldova.\nSaaS nagrade će biti objavljene u utorak, 9. avgusta 2016. godine, a pobednici će biti izabrani među 200 nominalizovanih iz Severne Amerike, Kanade, Australije, Velike Britanije, Evrope i Srednjeg Istoka.\nYmens je deo grupe Teamnet Group, jedan od glavnih integratora sistema na regionalnom nivou, koja slavi ove godina 15 godina aktivnosti.\nZa dodatne informacije o kompaniji Ymens, molimo Vas pristupite na: www.ymens.ro.


Jefimiji prva nagrada na informatičkom takmičenju ,,Raf Challenge 2019” | Čaršija\nJefimiji prva nagrada na informatičkom takmičenju ,,Raf Challenge 2019”\nJefimija Najdić, učenica četvrtog razreda Gimnazije „Bora Stanković“ u Vranju, osvojila je prvo mesto na informatičkom takmičenju RAF Challenge 2019, Računarskog fakulteta i Društva matematičara Srbije.\n,,Jefimija je učestvovala i ove godine i svojim radom o kriptovalutama, njihovim tehničkim karakteristikama i prednostima u odnosu na standardni novac ušla u uži izbor”, saopštavaju iz Gimnazije.\n„Već drugu godinu zaredom učestvujem na RAF Challenge-u i zaista mi se sviđa način organizovanja takmičenja. Ove godine je tema bila zahtevnija, jer nema dosta podataka o kriptovalutama na našem jeziku, pa sam detaljno istražila izvore i na engleskom jeziku”, kaže ova maturantkinja Gimnazije.\n,,Kao dodatna motivacija, pobednicima se dodeljuju i vredne nagrade, ali sam se ja prijavila zbog samog takmičenja, jer stičem novo znanje i unapređujem svoje sposobnosti kada je u pitanju informatika, koja me inače posebno interesuje i kojom želim da se bavim u budućnosti“, rekla je Jefimija.\n,,Njena svestranost, takmičarski duh, spremnost i preduzimljivost spada u visoku kategoriju učeničkih kompetencija”, kaže Mišić Stanković.


Četvoro mrtvih nakon upada u Kongres, 52 uhapšenih – Portal Ulcinj\nČetvoro mrtvih nakon…\nŠef gradske policije na konferenciji za novinare Robert Džej Konti rekao je da je 47 od 52 sprovedenih hapšenja povezano sa kršenjem policijskog časa, koji je uveden od 18 sati. Kako je naveo, 26 osoba je uhapšeno na tlu Kapitol hila, gdje se nalazi Kongres SAD, prenosi Rojters.\nKonti je rekao da su pronađene dvije cijevne bombe u sjedištima republikanskih i demokratskih nacionalnih odbora, kao i hladnjak u vozilu na tlu Kapitola, u kojem su se nalazili molotovljevi kokteli.\nKonti nije želio da identifikuje ženu koju je policajac pogodio i ubio, ali je rekao da su još tri osobe preminule zbog “hitnog zdravstvenog stanja”.\nU neredima je povrijeđeno 14 policajaca, od kojih je dvoje hospitalizovano.\nKongres SAD nastavio je sjednicu na kojoj treba da bude potvrđen rezultat predsjedničkih izbora 3. novembra, koja je prekinuta kada su stotine pristalica predsjednika Donalda Trampa upale u zgradu Kapitola – simbola američke demokratije.


► Mediji: Ankara postaje glavni donator Vojske Crne Gore i nastavlja da jača\nKako navodi portal Balkanska bezbednosna mreža (www.balkansec.net) za potrebe izrade terenskih vozila biće iskorišćeno oko 15,5 miliona evra a nešto više od pola miliona je određeno za finansiranje obrazovanja crnogorskih kadrova u Turskoj.\n"Turska kroz donaciju VCG istvoremeno jača svoje prisustvo na Balkanu i šalje političku i bezbednosnu poruku o prestižu i dobroj volji, a iz budžeta se pomaže turska industrija", navodi se.\nTaj portal dodaje da za sada nema preciznih informacija koja će vozila biti nabavljena ali ima indikatora da će to biti vozila turske fime BMC, koja je vodeći proizvođač borbenih i neborbenih vozila za turska ministarstva sile.\nNezavisno od novog paketa donacija u toku je sprovođenje programa donacije uniformi za potrebe VCG po kojem Privredna agencija turskog minisarstva odbrane treba da u periodu do 2022. godine obezbedi izradu uniformi u vrednosti od 5,3 miliona evra.\nProšle godine, u prvoj tranši donacije, VCG je dobila 2.700 vežbovno-terenskih uniformi i 250 uniformi za mornare u vrednosti od 1,26 miliona evra. Već sa tom količinom podmirene su potrebe jer po punoj formaciji VCG ima 1.950 ljudi, ali uračunate su potrebe nove organizacijske strukture po kojoj će do 2022. broj ljudi biti povećan na 2.368, uključujući civile.Uniforme su potrebne i za vojnike na dobrovoljnom služenju vojnog roka koji su na obuci od ove godine i na buduću strategijsku rezervu.\nUskoro se očekuje prijem donacije od 30 automatskih pušaka turske proizvodnje - 15 komada MPT-55 kalibra 5,56 mm i 15 MPT-76 kalibra 7,62 mm vrednosti 38.477 evra.\n"Na susretu predsednika dve države Redžepa Tajipa Erdogana i Aleksandra Vučića 7. oktobra, prema zvaničnim informacijama, otvorena je tema vojnotehničke saradnje. Vučić je izjavio da je pokazan interes za nabavku turskih borbenih sistema za Vojsku Srbije, da se sarađuje na transferu tehnologija i stvaranju zajedničkih preduzeća u odbrambenoj industriji", dodaje se u tekstu.


Velikani koji to nisu\nIzvor: MozzartSport.com, 25.Nov.2020, 00:08\nOsmina finala Kopa Sudamerikane donosi nam prvi duel Veleza i Deportivo Kalija posle više od dvadeset godina\nU svojoj istoriji Velez i Sarsfild nisu imali prilike da u više navrata odmere snage. Oduvek su izazivali velike simpatije gde god su se pojavljivali, jer oni su bili ti koji su onim velikim klubovima mrsili konce, a tokom devedesetih imali su tu neku zajedničku nit koju su delili pri odabiru čuvara mreže.\nU svojim državama oduvek su bili tu, na liniji razgraničenja >> Pročitaj celu vest na sajtu MozzartSport.com << onih najboljih i onih sa po nekom titulom, oboje se ne mogu svrstati u velikane, ili ih bar "oni" tako ne vide, odnosno ne prihvataju u to društvo, tako da su steklu reputacije "velikana koji zvanično to nisu".\nVelez Sarsfield kao klub koji je poneo naslov šampiona Argentine deset puta, prvi je ispod one čarobne granice koju čini velika petorka ove južnoameričke države (River, Boka, Rasing, Independijente i San Lorenco), dok je sa druge strane to isto Deportivo Kali u Kolumbiji sa devet šampionskih naslova, na deobi četvrtog mesta sa Juniorom iz Barankilje (iza Atl. Nasionala, Miljonariosa i Amerike).\nNa internacionalnoj sceni ovi klubovi, nisu imali prilike da odmere snage više od dva puta, i to oba u grupnoj fazi Libertadores Kupa 1999. godine, iz nekih razloga to se nije dešavalo često mada su im se neretko uspešni periodi tokom decenija poklapali. Ono što je interesantno je da su obe ekipe iste godine ostvarile svoje prvo učešće na internacionalnoj sceni, naime 1968. godine grupa jedan Libertadores Kupa sadržala je klubove iz Argentine i Kolumbije. Međutim, Velez iako po prvi put šampion svoje države zbog finansijskih problema odbija učešće i mesto ustupa Estudiantesu koji grupu deli sa sunarodnikom Independijenteom, zelenim klubom iz Kalija i Miljonariosom. Iste godine po prvi put Lavovi iz La Plate postaju šampioni kontinenta. To je bio prvi put kada su mogli da se sastanu u ranim godinama internacionalnih takmičenja pod okriljem CONMEBOL-a, Velez tek početkom devedesetih dolazi do zlate ere, dok je Kali imao uspeha u nacionalnim šampionatima sve do početka osamdesetih kada se dešavaju one sad već čuvene priče i dešavanja između kartela i fudbalskih klubova u kojima se našao i njihov gradski rival Amerika. Između ostalih, titula 1974. godine osvojena je pod vođstvom našeg stručnjaka Vladice Popovića.\nKao državni vicešampioni u sezoni 1977 ponovo ostvaruju učešće u Kopu Libertadores za narednu sezonu. Prošavši grupnu fazu kao prvoplasirani pored Juniora (prvaka Kolumbije za predhodnu sezonu) i urugvajskih klubova Penjarol i Danubio, prolaze u narednu rundu koja se formirala od dve grupe, prvoplasirani iz svake grupe plus šampion iz prethodne sezone bili su raspoređeni sa po tri kluba u svakoj. Deportivo Kali je i tu fazu prošao kao prvi pored Sero Portenja i Alijance iz Lime, postavši tako prvi kolumbijski klub koji je došao u finale najprestižnijeg klupskog takmičenja Južne Amerike. Tamo ih je čekala Boka Juniors. Prvi susret odigran na Paskual Guerero stadionu završen je bez postignutih golova, dok je revanš na Bombonjeri u potpunosti pripao argentinskom timu sa 4:0. Sledeću titulu Zeleni će čekati naredne dve decenije, dok se na drugom kraju kontinenta početkom devedesetih polako formira sastav koji će pokoriti fudbalsku planetu.\nVelez do svoje druge titule dolazi nakon 25 godine, konačno 1993. u formatu Klausura, završivši sa samo tri boda ispred Independijentea. Ovim priznanjem omogućeno im je da po prvi put zvanično učestvuju u Libertadores Kupu za 1994. godinu. A tamo grupa ni najmanje laka, ali brazilski velikani Kruzeiro i Palmeiras morali su da se zadovolje drugim i trećim mestom koje je tih godina ipak vodilo u narednu rundu, dok je kao poslednji ostao Independijente. Prva prepreka u osmini finala u vidu urugvajskog Defensor Sportinga preskočena je s teškom mukom, 1:1 iz dvomeča, a nakon jedanaesteraca 4:2 za tim iz Linijersa. Četvrtfinale uz nešto lakšeg protivnika Minerven iz Venecuele, prošlo je bez većih problema pri ukupnom rezultatu 2:0. U polufinalu ponovo serija jedanaesteraca protiv Juniora iz Barankilje, tada predvođenim legendarnim El Pibeom i Karlosom Valderamom, koja ponovo pripada ekipi sa Hose Amalfitanija rezultatom 5:4 (dvomeč 3:3). A u finalu, pa pogodite, ponovo penali, dvomeč sa Sao Paulom završen je rezultatom 1:1, a odluka je padala na Morumbiju pred oko 92 000 navijača, i ponovo je ekipa iz Zapadnog Airesa bila bolja u izvođenju jedanaesteraca – 5:3. E sad ono najbitnije, da je slučajnost to što je Velez preživeo tolike penal serije i podigao pehar namenjen Oslobodiocima Amerike, jednostavno - nije. Jer tih godina na golu je stajao "Buldog" među stativama, čuveni Hoze Luis Čilavert koji je odbranio pet penala i pritom postigao tri gola sa bele tačke. Inače u svojoj karijeri Čilavert je postigao 54 gola, a samo za Velez u periodu od 1991. do 2001. godine postigao je 36. Iste godine otputovali su na Interkontinetnalni kup u Tokiju, gde su se susreli sa evropskim šampionom Milanom. Malo je reći da je fudbalska javnost bila zaprepašćena pobedom Argentinaca od 2:0 nad zvezdama koje su tih godina branile boje Rosonera poput Kostakurte, Maldinija, Dejana Savićevića i drugih. Interesantno je da je jedanaesterac koji je sviran u korist Veleza u 50. minutu susreta Čilavert prepustio Robertu Troti koji ga je bez problema realizovao. Era dominacije u nacionalnom prvenstvu se nastavila tokom devedesetih kada su osvojene još tri titule 1995, 1996. i 1998, a osvojen su još tri internacionalna trofeja poput Kopa Interamerikane 1996, Superkopa Sudamerikane 1996 i Rekopa Sudamerikane 1997.\nU Kolumbiji Deportivo Kali konačno dolazi do daha i nakon dvadeset godina ponovo uspeva da podigne šampionski pehar u sezoni 1995/96. Međutim neki veći uspeh u Libertadoresu naredne sezone nije ostvaren gde završavaju takmičenje već u grupnoj fazi. Do naredne titule stižu tri godine kasnije 1998. kada je u finalu savladan Onse Kaldas sa 4:0. Iste godine i Velez osvaja Klausuru u Argentini i konačno je došlo vreme da se ova dva kluba po prvi put susretnu, a susret je važio za veliku atrakciju. Sa jedne strane Čilavert, ali i Zeleni iz Kalija imali su svog "ludaka" među stativama Rafaela Dudamela. Čuveni venecuelanski golman dobro se poznavao sa paragvajskim Buldogom jer je sezonu pre ovog susreta branio boje argentinskog Kilmeša. Susret se dogodio već u grupnoj fazi, gde su se pored njih nalazili River i Onse Kaldas. Prvi meč odigran je 11. marta 1999. godine u Kaliju i pripao je domaćoj ekipi sa 1:0 , revanš odigran 8. Aprila na Hose Amalfitaniju rešen je takođe u korist domaćina, ali ovoga puta bilo je 3:0. Ipak grupnu fazu prošle su obe ekipe, zajedno sa Riverom od koga će Velez ispasti u četvrtfinalu ukupnim rezultatom 2:1, dok je tim iz Kalija došao do samog kraja, prošavši Kolo-Kolo (2:1), Bela Vistu (3:2) i Sero Portenjo (6:3). Drugo finale došlo je nakon dve decenije, a tamo ih je čekala ekipa Palmeirasa. Nakon odigrana dva susreta ukupan rezultat bio je 2:2 (1:0 za Kali i 2:1 Palmeiras) i opet dolazimo do penala u kojima je bila uspešnija zelena ekipa iz Brazila sa 4:3. Rafael Dudamel i na ovoj utakmici učestvovao je u izvođenju jedanaesteraca i bio precizan za razliku od nekih saigrača. Čuveni venecuelanski Libertador (Oslobodilac) u svojoj karijeri postigao je 22 gola, samo za Kali u periodu od 1998. do 2001. godine 11 puta je bio precizan, kako sa bele tačke tako i iz slobodnih udaraca.\nZanimljivo je da su tim susretom 1999. godine obe ekipe nekako označile kraj jedne ere na internacionalnoj sceni. Jesu oni bili i narednih godina učesnici, nisu se sastajali međusobno, ali nisu ni ostvarivali zapaženije rezultate.\nVečeras, posle više od dvadeset godina, ponovo se susreću, samo ovoga puta u okviru Kopa Sudamerikane. Do osmine finala Velez je došao preko urugvajskog velikana Penjarola, dok je Kali eliminisao sunarodnika iz prestonice Miljonarios, naravno, posle penala. Ovoga puta nema atraktivnih čuvara mreže i glavni aduti predstavljaju ofanzivci. Za Zelene to je argentinac Palavesino, dok za Velez to može predstavljati mladi krilni napadač Tijago Almada. Trenutno u nešto boljoj formi nalazi se ekipa sa Amalfitanija koja ima dve pobede i dva remija u grupnoj fazi nacionalnog prvenstva, dok je Deportivo proteklog vikenda eliminisan iz kupa, a u šampionatu je i dalje u igri, iako u prvom susretu nije uspeo da savlada ekipu La Ekidada.\nKOPA SUDAMERIKANA – OSMINA FINALA\n23.15: (2,10) Baija (3,10) Union Santa Fe (3,50)\n01.30: (1,67) Velez (3,45) Deportivo Kali (5,20)\n23.15: (1,78) Bolivar (3,45) Lanus (4,40)\n01.30: (1,62) Kokimbo Unido (3,45) Sport Uankajo (5,70)\n01.30: (3,90) Feniks (3,25) Independijente (1,93)\n23.15: (3,70) River Plejt (3,20) Univerzitad Katolika (2,00)\n01.30: (1,80) Žunior (3,30) Union La Kalera (4,50)\n01.30: (1,87) Defensa Hustisija (3,25) Vasko da Gama (4,10)


Ljajić: Cilj je obuzdati cene\nPotpredsednik Vlade Rasim Ljajić i direktor Pošta Srbije Goran Ćirić obilaze prostorije tokom otvaranja rekonstruisanog Glavnog poštanskog centra u Nišu.\nMinistar spoljne i unutrašnje trgovine i telekomunikacija Rasim Ljajić podržao je smanjenje plata zaposlenih u javnim preduzećima i agencijama,\nMinistar spoljne i unutrašnje trgovine i telekomunikacija Rasim Ljajić rekao je nove mere vlade imaju za cilj da spreče divljanje cena. Ljajic je podržao smanjenje plata zaposlenih u javnim preduzećima i agencijama i upozorio da se penzije ne smeju smanjivati ili ograničavati.\nUz stav da podržava zamrzavanje plata u javnom sektoru, potpredsednik Vlade i ministar spoljne i unutrašnje trgovine Rasim Ljajić rekao je danas u Nišu nije za to da se ograniče ili zamrznu penzije u Srbiji. Kako je objasnio Ljajić, plate direktora u javnim preduzećima i agencijama su potpuno nesrazmerne i često veće nego plata predsednika države, dok su, sa druge strane, penzije ionako male i postale su, kako je rekao ministar, više socijalna nego ekonomska kategorija.\nGovoreći o zloupotrebama u korišćenju službenih automobila, Ljajić je rekao da je dovoljno dugo u vladi da zna da je takvih zloupotreba bilo, kao i da postoji prostor da se i tu ostvare značajne uštede:\n“Ne kažem da ćemo mi na taj izaći iz krize iako napravimo značajne uštede, ali to je jedan model ponašanja koji moramo da afirmišemo, kako bi od različitih nivoa vlasti, a posebno lokalnih samouprava mogli da tražimo slične mere koje će imati za cilj da se uštedi svaki dinar tamo gde je to moguće.”\nS obzirom da je javni dug Srbije u poslednjih sedam meseci povećan za milijardu evra i da sada iznosi 15,47 milijardi evra, generalni sekretar Udruženja banaka Srbije Veroljub Dugalić ocenio je danas da Srbiju čekaju problemi svake vrste ako ne bude smanjen javni dug:\n“Ako mi ne možemo da imamo dobar priliv sredstava u budžetu, ili ako rashodi veći od priliva, onda državne institucije počinju da trpe. Onda se stvaraju problemi u plaćanju obaveza koje imamo. U ovom trenutku naše devizne rezerve su još uvek visoke, ali država ima i druge obaveze koje ne idu preko Narodne banke”, kaže Dugalić.\nA predstavnici američke Siti banke najavili su u današnjem razgovoru sa premijerom Srbije da će ubuduće biti aktivnija u Srbiji i regionu. Kako je saopšteno iz Vlade, Ivica Dačić je sa čelnicima Siti banke razgovorao o mogućnostima saradnje u bankarstvu i stranim investicijama, posebno u telekomunikacijama i energetici.


TotalCar.rs » “Ameo” – simpatičan sedan za indijsko tržište\n0 komentara 4157 pregleda\nNajbolji način da se na brzinu zaradi novac je da se automobil „prepakuje“ i prodaje pod drugim imenom. Upravo je to formula koju je iskoristio „Folksvagen“ kada je predstavio model „ameo“ koji će se prodavati na indijskom tržištu.\n„Ameo“ je sedan koji bi trebalo da popuni prazninu između B i C segmenta a nastao je dodavanjem gepeka na hečbek „polo“. Limuzine su popularan izbor u Indiji gde će se „ameo“ i proizvoditi. „Folskvagen“ još nije objavio podatke o dimenzijama svoje limuzine ali se zna da je zapremina prtljažnika 330 litara.\nUnutrašnjost je, takođe, preuzeta iz nama dobro poznatog „pola“ a vozači će dobiti priliku da izaberu sa bogatog spiska dodatne opreme (automatski klima-uređaj, multimedijalni miror link sistem, blutut, tempomat, dodatni vazdušni jastuci i zavese, aluminijumski točkovi…).\nŠto se ponude motora tiče, poznato je da će baznu verziju pokretati 1,2-litarski trocilindrični MPI benzinski motor sa 74 KS, uparen sa petostepenim manuelnim menjačem. Vozačima je dostupan i 1,5-litarski dizel agregat (proizvodi se u Indiji) sa 89 KS koji može da se dobije i u kombinaciji sa sedmostepenim DSG menjačem.\nNajtraženija parking pomoć\nMaserati opoziva 63 nova Quattroporte GTS V8 modela\nZaštitite automobil od visokih temperatura\nŠpijunske fotke: Mercedes GLK (2015)\nVW će udvostručiti proizvodnju E-Golfa usled velike potražnje


Aktivnosti i planovi JKP Duboko Užice – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nAktivnosti i planovi JKP Duboko Užice\nGrad Užice je početkom ove godine ušao u prvu fazu primarne selekcije otpada, podelom adekvatne komunalne opreme u 2500 domaćinstava. Tako sada otpad iz plavih kanti ne završava na deponiji i samim tim čuva je od pretrpavanja. Pored uštede deponijskog prostora ostvaruje se i finansijska dobit jer jedan deo otpada završi u cementnoj industiji a drugi ide u korisne sirovine.\n– Nismo previše zadovoljni, jer građani nisu dovoljno ažurni da selektuju otpad. Ali, kada dođe kod nas taj otpad mi ga svakako selekturjemo – navodi direktor JKP Duboko Užice Momir Milovanović.\nPreko projekta prekogranične saradnje Tuzle i Užica JKP Duboko Užice nabavilo je presu za baliranje koja im je dosta pomogla u radu. Takođe, pre par dana ovo regionalno preduzeće dobilo je novi kamion koji je veće i jače snage od postojećih.\n– Planiramo da nabavimo i prikolicu i dva nova kamiona, i ako snignemo do kraja ove godine da raspišemo javnu nabavku za kompaktor koji nam je neophodan kako bi imali više prostora na deponiji – kaže direktor Milovanović.\nMinistarstvo za zaštitu životne sredine pružilo je podršku za buduće projekte čiji je cilj da se prečišćavaju otpade vode i da se gas iskoristi u vidu toplotne ili električne energije. Projekti su u završnoj fazi i čekaju saglasnost Nadležnog ministarstva kako bi bili realizovani.\nPatrijarh Irinej zaražen koronavirusom\nOpština Priboj obezbedila sadnice voća\nredakcija nov 06\nMoguć prekid isporuke toplotne energije u Užicu\nBAJINA BAŠTA: Otvorena izložba portreta patrijaha Pavla\nARILJE: Poboljšava se epidemiološka situacija


Nezgoda u Leštanima još bez pravne kvalifikacije - Društvo - Dnevni list Danas\nPočetna » Vesti » Društvo » Nezgoda u Leštanima još bez pravne kvalifikacije\nTužilaštvo nije moglo da izvrši uviđaj dok se nije uklonila bojazan od novih detonacija\nV. J.27.11.2021. 07:58\nEKSPLOZIJA U FABRICI KOD LEŠTANA Foto: BETAPHOTO/MILAN OBRADOVIĆ/DS\nNaime, Drugo osnovno i Više tužilaštvo u Beogradu tek su u četvrtak izašli na uviđaj u pokušaju da utvrde činjenično stanje, zbog čega i nema pravne kvalifikacije.\nPojedini mediji su pisali da je razlog za dva dana pauze taj što je dežurni zamenik tužioca u Višem tužilaštvu u Beogradu odbio da izađe na uviđaj.\nMeđutim, kako nezvanično saznajemo iz tužilaštva, uviđaj nije ni mogao da se obavi ranije pošto nikome osim kontradiverzionih ekipa nije bio dozvoljen pristup mestu nezgode 32 sata od kada je lokalizovan požar. Razlog za to je bio strah od novih detonacija.\nUviđaj su zajednički uradili zamenici tužioca iz Drugog osnovnog i Višeg tužilaštva u Beogradu upravo jer još uvek nije poznata kvalifikacija dela, pa samim tim i nije jasno u čijoj je nadležnosti.\nNaime, Više tužilaštvo nadležno je za krivična dela za koja je zaprećena kazna zatvora iznad deset godina, dok je za dela za koje je zaprećena kazna ispod deset godina nadležno osnovno tužilaštvo.\nI kao što nije poznata kvalifikacija dela, još uvek nije poznat ni uzrok eksplozije koja je do sada odnela tri života.\nJoš petnaest osoba je povređeno, a njihovo stanje bilo je okarakterisano kao relativno stabilno.\nEksplozije su prouzrokovale veliku štetu na okolnim kućama, a razmera štete tek treba da bude ustanovljena. Kako je ranije istakao zamenik gradonačelnika Goran Vesić, oko 70 kuća je oštećeno kao posledica eksplozije.\nGovoreći za televiziju N1, vojni analitičar Aleksandar Radić i bivši radnik firme Jugoimport SDPR-a i član Glavnog odbora Narodne stranke Aleksandar Milovanović saglasili su se da je neophodno da nadležni organi sprovedu punu i ozbiljnu istragu kako bi se utvrdilo šta se zapravo dogodilo u krugu fabrike „Edepro“.\n„Naša država je dužna da svojim građanima kaže u takvim ozbiljnim slučajevima šta se dogodilo. Ne može više ovako da se ćuti, i da svi držimo glave u pesku. Previše žrtava i štete je bilo da bismo to mogli da zanemarimo“, istakao je Radić.\nOn je dodao da kod ovakvog tipa nesreća se najčešće radi o ljudskom faktoru.\n“Ali, u ovom slučaju eksplozija se desila u skladištu gotovih proizvoda, tamo gde su bili raketni motori koje je napravio ‘Edepro’. I mnogo je toga što bi sada moglo da bude predmet analize. Otkud tako brzo da se pojavljuje takva jedna osetljiva informacija? Da se razumemo, kada se vodi istraga, vi zatvorite prostor, i ptica tu ne sme da uleti, i to je sada jedna ozbiljna tema. Ako stavimo na stranu biznis, ‘Edepro’ je jedna izuzetno važna firma, jer to što pravi, to su jedni od ključnih sredstava ukoliko bi došlo do pogoršanja bezbednosnih uslova“, rekao je Radić.


Han: Sporazum sa Kosovom će za Srbiju imati smisla samo ako postoji perspektiva ulaska u EU – SveVesti.net\nHan: Sporazum sa Kosovom će za Srbiju imati smisla samo ako postoji perspektiva ulaska u EU\n“Ako se ne krećemo napred gubimo uticaj u zemljama regiona”, poručio je Han.\nOn je kao primer izneo dijalog Beograda i Prištine uz konstataciju da obe strane žele da “postignu napredak i održe korak sa regionom.”\n“Iz ugla Srbije ideja o sporazumu sa Kosovom imaće smisla samo ako postoji perspektiva ulaska u EU”, upozorio je Han.\nJedno od pitanja poslanika Evropskog parlamenta, na koje Johanes Han nije odgovorio, odnosilo se na opravdanost eventualnog zahteva da Srbija kroz finalni sporazum sa Prištinom prizna jednostrano proglašenu nezavisnost Kosova. “Kako to možemo da tražimo od Srbije ako pet naših zemlja članica isto nisu uradile”, pitao je poslanik Tieri Marijani.\n“Retko ko zna da Srbija organizuje više vojnih vežbi sa NATO nego sa Rusijom. Šta više, potpuno se drukčije informacije mogu čuti u Srbiji. Svako mora da pošalje pravu informaciju kako u partnerskim zemljama tako i u zemljama članicama”, kaže Han.\n“Važno je da nastavimo dijalog sa zemljama članicama, ali i da obezbedimo podršku ekonomskom razvoju regiona jer ekonomski rast utiče na razvoj vladavine prava”, poručio je Han.\n“Ako se samo fokusirate na unutrašnju reformu, a kada se to okonča onda se vratite na proširenje, zemlje Zapadnog Balkan očekuje odlaganje EU perspektive za narednih 30 godina, a to nje ni realno ni kredibilno”, kaže Han.\n“Zapadni Balkan nije predgrađe Evrope već deo Evrope. Ne možemo imati situaciju u kojoj populacija odlazi iz zemlje. Tako ćemo dobiti vakum koji može stvoriti bezbednosni rizik”, zaključio je Han.\nPrevious Makron: NATO na samrti, Evropa na ivici ponora\nNext Zaharova: Makronova izjava o NATO odražava istinu


Izvor: RTS/Svet arhiva vesti 06.06.2018 - Naslovi.net\nŠpanska vlada u rukama žena\nNova socijalistička španska vlada objavila je sastav Kabineta, koji čine pet muškaraca i čak 11 žena na ministarskim mestima, pri čemu su ženama pripale ključne pozicije - ministarstva ekonomije, finansija i odbrane. Premijer Pedro Sančes… »\nPožar u hotelu u centru Londona, 100 vatrogasaca na terenu\nOko 100 vatrogasaca učestvuje u gašenju požara koji je izbio u hotelu "Mandarin orijental" u centru Londona. Na video-snimku vidi se dim koji izbija iznad ovog luksuznog hotela sa 12 spratova, prenosi AP. Požar je prijavljen oko 16 sati po lokalnom… »\nBritanija: EK "puca sebi u noge" ako nas udalji od "Galilea"\nBritanija je saopštila da Evropska komisija "puca sebi u noge" razmatranjem plana da toj zemlji, posle istupanja iz EU, ograniči pristup satelitskom navigacionom sistemu "Galileo". Britanski ministar za Bregzit Dejvid Dejvis izjavio je da je Britanija… »


OTVOREN KONKURS ZA ŠKOLU URBANOG PČELARSTVA „BEECONNECTED” – Ekonaut\nOTVOREN KONKURS ZA ŠKOLU URBANOG PČELARSTVA „BEECONNECTED”\nPosted on 4 Juna, 2019 24 Maja, 2020\nU julu mesecu počinju predavanja u školi urbanog pčelarstva u okviru „BeeConnected“ projekta, koja će svima koji žele da saznaju više o plemenitoj veštini rada sa pčelama omogućiti da, kroz teoriju i praksu, steknu znanje i oprobaju se u pčelarstvu. Ideja ove škole nije samo da se na pčelarstvo i pčele gleda kao na komercijalnu aktivnost koja se dešava daleko od grada, već da polaznici dobiju i dublji uvid u svet ovih jedinstvenih bića.\nČasovi teorije će se odvijati u prostoru „Nova Iskra“ dizajn inkubatora, dok će se časovi prakse održavati u jedinstvenom urbanom pčelinjaku postavljenom na krovu agencije „Kreativa Unlimited“ kod Ušča i drugim lokacijama sa pčelinjacima u Beogradu.\nPredavač i demonstrator je iskusni pčelar Slađan Simonović sa 20 godina iskustva, koji će sa polaznicima škole podeliti svoje znanje o radu sa pčelama u skladu sa prirodom, kako bi polaznici u bliskoj budućnosti mogli da se bave samostalno pčelarstvom.\nNa konkurs za školu urbanog pčelarstva možete se prijaviti do 21. juna. Osobe koje uđu u uži krug se pozivaju na razgovor od 24. do 28. juna, dok će kandidati o rezultatima konkursa biti obavešteni elektronskom poštom 01. jula. Program škole je otvoren za 10 polaznika, dok je od toga 5 mesta namenjeno nezaposlenim osobama koje mogu da pohađaju školu bez kotizacije, ali je potrebno da prilože depozit koji im se u slučaju da su pohađali više od 80% programa vraća po završetku škole. Preostalih 5 mesta su namenjena zaposlenim licima i zaposleni polaznici plaćaju kotizaciju od 15.000 dinara.\nPredviđeno je da program ima 15 časova teorije i 20 časova prakse, od jula do novembra 2019. Časovi će se odvijati vikendom ili u poslepodnevnim časovima po sledećem planu:\nUpoznavanje sa pčelarstvom i pčelarskim alatom, ponašanje u pčelinjaku\nTipovi košnica, tehnologija i načini rada\nVrste pčelinjih paša\nTehnika rada sa pčelama tokom sezone\nZaštita pčela od bolesti i parazita\nRazrojavanje i umnožavanje pčela\nProizvodnja pčelinjih proizvoda, njihovo čuvanje i lagerovanje. Jednodnevna poseta komercijalnom pčelinjaku u Ražnju.\nPriprema pčelinjaka za zazimljavanje\nPriprema opreme za novu sezonu\nU toku obuke, za polaznike škole biće organizovan i jednodnevan izlet, tačnije obilazak komercijalnih pčelinjaka u saradnji sa našim partnerima iz kompanije „Happy Honey“ koja proizvodi inovativne slatkiše od meda. Očekujemo da su osobe koje se prijave ozbiljno zainteresovane da prođu kroz obuku, imaju iskrenu želju da saznaju što više o pčelarstvu i u perspektivi postanu profesionalni ili hobi pčelari. Najbolji polaznik/polaznica će na kraju škole biti nagrađen/a košnicom i rojem kako bi od sledeće sezone samostalno mogao/a da se bavi pčelarstvom.\nMožete se prijaviti putem datog linka\nŠkola urbanog pčelarstva se održava u kooperaciji sa Heinrich Boll Stiftung – predstavništvo Beograd.


Subaru Legacy proglašen najbezbednijim automobilom u Japanu Subaru Legacy proglašen najbezbednijim automobilom u Japanu – MOTOR blog\nFuji Heavy Industries proizvođač čuvene marke automobila Subaru, objavio je danas da je njihov model „legasi“ dobio nagradu „GRAND PRIX 09/10“ na japanskom testu bezbednosti novih vozila – JNACP . Ovo je treći put uzastopno da Subaru osvaja naklonost žirija. Prateći uspeh modela „impreza“ koja je dobila nagradu „GRAND PRIX“ za 2007. godinu i „forestera“ i „eksige“ koji su nagrađeni za „brilijantnost“ 2008. – Subaru „legasi“ je jedini automobil koji je u 2009. u Japanu dobio najsjajnije odličje.\nSubaru „Legacy“ je proglašen najbezbednijim automobilom na testovima sudara za vozača i suvozača, a takođe je najviše ocenjen na testu zaštite glave pešaka prilikom udara.\nSubaru „Legacy“ je od nezavisnih stručnjaka za bezbednost već stekao reputaciju jednog od najbezbednijih automobila na svetu. Ovaj model je nedavno u Sjedinjenim Američkim Državama dobio nagradu „Top Safety Pick“ („Najbezbedniji izbor“) za 2010. godinu od Instituta osiguranja za bezbednost na auto-putevima (IIHS). Na testu bezbednosti novih automobila u Australiji (ANCAP) postigao je maksimalnih pet zvezdica, a isti uspeh postigao je i na sličnom testu u Evropi – Euro NCAP (European New Car Assessment Programme).\nPregled rezultata JNCAP za „Legacy“ – Ukupne ocene za bezbednost prilikom sudara: Bezbednost vozačevog sedišta: 6+ (najviša ocena) Bezbednost suvozačevog sedišta: 6+ (najviša ocena) Zaštita glave pešaka: nivo 5 (najviša ocena)\nSubaru Legacy proglašen najbezbednijim automobilom u Japanu was last modified: October 22nd, 2010 by Goran Aničić\nFuji Heavy IndustriesJapanLegacynajbezbedniji automobilSubaruSubaru Legacy


Općina Bugojno: Javni poziv za izradu Programa kapitalnih investicija za period 2010. – 2014. - Akta.ba\nOpćina Bugojno: Javni poziv za izradu Programa kapitalnih investicija za period 2010. – 2014.\n26.08.2009. 12:20 / Izvor: Fena\nOpćina Bugojno uputila je javni poziv svim građanima, ustanovama, organizacijama i ostalim subjektima za dostavljanje prijedloga projekata za izradu Programa kapitalnih investicija Općine Bugojno za period 2010.- 2014., koji je usvojilo Općinsko vijeće krajem prošle godine.\nOsnovni cilj ovog programa jeste razvoj općine i poboljšanje standarda u sferi upravljanja javnim dobrima, a obuhvatit će projekte ranije usvojenog petogodišnjeg investicionog programa te projekte koji se usvoje po kriterijima najnovijeg javnog poziva.\n"Kada je prošli put Općinsko vijeće usvojilo odluku o usvajanju Plana kapitalnih investicija od 2009. do 2013. preuzeli smo obavezu ažuriranja i dopune tog plana, i otud i ovaj javni poziv koji se odnosi na dopunu projektnih prijedloga, koji bi ušli u Program kapitalnih investicija za 2010.-2014. Svi oni koji imaju pravo da kandidiraju svoje prijedloge nove projekte mogu predati na isti način kako se to radilo prošle godine. Što se tiče ranije dostavljenih prijedloga oni ostaju, s tim da se, ukoliko je to potrebno, mogu dopuniti od njihovih predlagača", pojasnio je Sead Karahodžić, iz Službe za privredu, društvene djelatnosti i opću upravu.\nOsnovni uvjet za predaju projekata za izradu Programa kapitalnih investicija jeste da se radi o projektima s procijenjenom vrijednosti većoj od 5.000 KM i da su obrasci s prijedlozima popunjeni na adekvatan način. Rok za dostavu prijedloga projekata u Centar za pružanje usluga građanima je 18. septembar.\nPočela druga faza gradnje SRC "Biser Rostovo"\nVratili se iz Norveške i u Bugojnu pokrenuli vlastiti biznis\nU Bugojnu predstavljen projekt proizvodnje zelenog feferona


NIS raspisuje javni poziv za idejno rešenje i izvođenje murala u Beogradu - Pokazivač\nKompanija NIS uz podršku grada Beograda raspisuje javni poziv za idejno rešenje i izvođenje murala na temu „Zeleni grad – nova energija“. Poziv za dostavljanje idejnih rešenja je otvoren od 08. do 20. decembra, a pravo prijave imaju svi pojedinci, kolektivi i grupe koji se bave vizuelnim stvaralaštvom i imaju prebivalište ili su registrovani na teritoriji Republike Srbije. Na konkurs se kao pojedinci mogu prijaviti samo punoletni građani RS.\nViše informacija u vezi konkursa, pravila i prateće dokumentacije mogu se naći na ovoj staranici. Za dodatne infromacije, svi zainteresovani mogu da se obrate putem adrese [email protected] ili na broj telefona + 381 60 51 69 228.\nmural u Beogradu\nPrethodni tekstLikovni rad dana: Sneško Belić


Radio Nešvil – Bogatić » OTKRIVENA BORBA PASA U CRNOJ BARI policija legitimisala čak 20 osoba, očekuju se tri krivične prijave OTKRIVENA BORBA PASA U CRNOJ BARI policija legitimisala čak 20 osoba, očekuju se tri krivične prijave – Radio Nešvil – Bogatić\nOTKRIVENA BORBA PASA U CRNOJ BARI policija legitimisala čak 20 osoba, očekuju se tri krivične prijave\n11. aprila 2017. radionesvil\nKako saopštava Organizacija za poštovanje i brigu o životinjama (ORCA), policija je večeras u Crnoj Bari kod Bogatića otkrila ilegalnu borbu pasa u kojoj je zatečeno preko 20 osoba.\nbiće podnete tri krivične prijave za dva vlasnika pasa i vlasnika domaćinstva u kojem je borba organizovana. Pored toga, legitimosano je oko 20 građana koji su prisutvovali borbama i protiv kojih je će biti pokrenute prekšajne prijave. Dva psa su, po nalogu javnog tužioca, privremeno oduzeta i smeštena u prihvatilšte u Šapcu – kažu u ovoj organizaciji.\nOni su u svom saopštenju odali „priznanje policijskoj stanicu u Bogatiću i osnovnom javnom tužilaštvu u Šapcu na izuzetno dobro planiranoj i koordinisanoj akciji“.\nKako navode, za ovo krivično delo zaprećena je kazna zatvora od tri meseca do tri godine i novčana kazna. Za prekršaj „prisustvo na borbama životinja“, prema Zakonu o dobrobiti životinja, zaprećena je novčana kazna od 5.000 do 50.000 dinara.\n– Nažalost, zbog loše formulisanog krivičnog dela, verovatno neće biti podignute krivične prijave za borbe životinja, već za zlostavljanje životinja. Ovo je važno, s obzirom da je za borbe životinja zaprećena kazna zatvora od tri meseca do tri godine, a za zlostavljanje životinja novčana kazna ili zatvor do godinu dana. Zbog toga je ORCA pokrenula inicijativu za izmene i dopune Krivičnog zakonika usmerenu ka Ministarstvu pravde – objašnjavaju u organizaciji Orca.\n12. juna 2017. radionesvil Komentari su isključeni na Danas počeo Petrovski post\nSkoro polovina zaposlenih „na državnim jaslama“\n5. februara 2013. radionesvil Komentari su isključeni na Skoro polovina zaposlenih „na državnim jaslama“\n3. decembra 2014. radionesvil Komentari su isključeni na Radio Nešvil vam predstavlja